
PÅ  FORSIDEN: 

Aktive,  unge  sidste  dages  hellige  som  Jarom  LoPierre  på 
1  8  skaber  en  åndelig  arv  i  Quebec  i  Canada,  hvor  historien 
er  en  del  af  dagligdagen.  Se  »Jeg  mindes,«  side  40. 
(Foto:  Richard  M.  Romney). 

PÅMINDELSER  FRA 

DET  FØRSTE  PRÆSIDENTSKAB 

De  inspirerede  budskaber  fra  Det  Første 
Præsidentskab  minder  os  om,  hvor  vi  kom 
fra,  hvorfor  vi  er  her,  og  hvor  vi  skal  hen. 
Det  har  styrket  mit  vidnesbyrd  at  læse 
om  brødre  og  søstre  fra  hele  verden.  Tak 
for  det  vidunderlige  tidsskrift  Liahona 
(spansk).  Det  har  en  ganske  særlig  plads  i 
mit  liv  og  mit  hjem. 

Cecilia  Gonzdlez, 

Mission  Viejo  5.  Gren, 

Santa  Ana  Syd  Stav,  Californien,  USA 


ISSN  0900-2545 

97988  110 

Danish 


EKSEMPLER  FRA  ALICE  SPRINGS 

Artiklen  »Alice  Springs«  i  martsnumme- 
ret  1996  af  Der  Stem  (tysk)  rørte  mig  dybt. 
Jeg  lagde  bladet  fra  mig  flere  gange,  men 
blev  ved  med  at  tage  det  op  igen  for  at  læse 
artiklen.  Jeg  vil  gerne  takke  de  unge 
australske  søskende,  som  omtaltes  i  artik- 
len, fordi  de  er  et  godt  eksempel  på,  hvor- 
dan vi  skal  tjene  Herren.  Jeg  ønsker  alle 
unge  mennesker  fortsat  styrke  og  trofast- 
hed i  Herrens  værk! 

Gisela  Ludwig, 
Hohenstein-Ernstthal  Gren, 
Leipzig  Stav,  Tyskland 

MISSIONÆRREDSKAB 

Inden  jeg  rejste  på  mission,  gav  jeg  en 
kollega  et  abonnement  på  A  Liahona  (por- 
tugisisk). Tre  måneder  senere  var  hun 
døbt  og  er  i  dag  et  trofast  medlem  af 
Kirken. 

Som  missionær  tager  jeg  altid  noget  fra 
tidsskriftet  med  til  vores  undersøgere.  De 
er  altid  interesseret  i  artiklerne,  og  de  føler 
Ånden  meget  stærkt.  Dette  tidsskrift  er  et 


stærkt  missionærredskab  -  hvis  vi  bare  vil 
bruge  det. 

Ældste  Gevezier, 

Recife  Missionen,  Brasilien 

Lo  SPIRTTO 
DIEUA 


FORTSAT  ÅBENBARING 

Jeg  bliver  åndelig  styrket,  når  jeg  læser  La 
Stella  (italiensk),  og  jeg  er  vor  himmelske 
Fader  taknemlig  for  fortsat  åbenbaring  og 
for  de  inspirerede  ord,  jeg  kan  læse  i  tids- 
skriftet. 

Jeg  er  især  taknemlig  for  præsident 
Gordon  B.  Hinckleys  artikel  »Elias'  Ånd« 
i  novembernummeret  1996.  Jeg  elsker 
slægtsforskning.  Hvis  vi  vil  arbejde  trofast, 
kan  vi  føle  fred  og  glæde  ved  at  knytte 
vores  famiUe  sammen  i  evigheden. 

Laura  Calid, 
Milano  I.  Ward, 
Milano  Stav,  Italien 


SPØRGSMÅL  OG  SVAR  opfordrer 
unge  læsere  til  at  besvare  nedenstående 
spørgsmål.  Send  dit  svar  til  SPØRGSMÅL 
OG  SVAR,  STJERNEN,  Borups  Allé  128, 
1.  th,  2000  Frederiksberg.  Du  kan  skrive 
dit  svar  på  dansk.  Husk  at  vedlægge  navn, 
adresse  samt  ward  og  stav.  Du  må  også 
gerne  vedlægge  et  foto  af  dig  selv. 

SPØRGSMÅL:  Jeg  er  bekymret  for 
min  familie.  Det  er  svært  at  få  mine 
brødre  til  at  gå  i  kirke,  og  min  store- 
søster er  ikke  særlig  aktiv.  De  viser  ikke 
den  store  respekt  for  vores  forældre. 
Hvordan  kan  jeg  gøre  mit  hjem  lykkeli- 
gere og  mere  åndeligt? 

BUDSKAB  FRA  DET  FØRSTE  PRÆSIDENTSKAB 


INSPIRERENDE 
TANKER 


Præsident  Gordon  B.  Hinckley 


Vidnesbyrd 

I  al  vores  gøren,  i  al  vores  lederskab  og  i  al  vores  undervisning  er  det 
vigtigste,  vi  kan  gøre  for  dem,  som  vi  leder,  at  hjælpe  dem  til  at 
udvikle  et  levende  og  stærkt  vidnesbyrd  og  en  kundskab  om  Guds 
Søn,  Jesus  Kristus,  verdens  Forløser,  vores  frelses  Ophav,  han  som  sonede  for 
verdens  synder  og  banede  vejen  til  frelse  og  evigt  liv.  Jeg  håber,  at  vi  i  alt, 
hvad  vi  gør,  på  en  eller  anden  måde  konstant  nærer  vores  folks  vidnesbyrd 
om  Frelseren.  Jeg  glæder  mig  over  -  for  jeg  ved,  at  det  forholder  sig  sådan  - 
at  når  et  menneske  har  et  ægte  vidnesbyrd  om  vor  Herre  Jesus  Kristus,  så  vil 
alt  andet  falde  på  plads  . . .  Det  er  deri  rod,  hvorfra  al  dyd  udspringer  blandt 


dem,  der  kalder  sig  sidste  dages  hellige«  (regionalkonference  for  gifte  stude- 
rende på  BYU,  præstedømmets  leder skabsmøde.  Provo,  Utah,  den 


Det  vigtigste  vi  ican  gøre 

for  dem,  vi  leder, 

er  at  lifæipe  dem  til 

at  udvikle  levende  og 

stærke  vidnesbyrd  og 

en  kundskab  om  Guds  Søn, 

Jesus  Kristus, 

verdens  Forløser. 

Forsoningen 

»Hvis  nogen  nærer  tvivl  om  dette 
værks  guddommelighed,  så  lad  ved- 
kommende overveje  betydningen  af 
forsoningens  rige  frugter.  Ja,  opstan- 
delse, som  ved  Guds  nåde  skænkes 
alle  mennesker,  men  derudover  kan 
vi  også  opnå  ophøjelse  og  evigt  liv 
ved  at  anerkende  og  efterleve  evan- 
geliets principper.  Hvor  føler  jeg  mig 
dog  taknemlig  over  det«  (fireside  i 
Nottingham  i  England,  den  30. 
august  1995). 

Vejen  til  lykke 

»Herrens  vej  er  lykkens  vej. 
Ugudelighed  har  aldrig  været  lykke. 
Overtrædelse  har  aldrig  været  lykke. 
Synd  har  aldrig  været  lykke. 
Ulydighed  har  aldrig  været  lykke. 
Vejen  til  lykke  er  at  følge  Herrens 
vej.  Det  tror  jeg  på  af  hele  mit  hjer- 
te. Hvis  der  findes  et  gennemgående 
tema  i  Mormons  Bog,  så  er  det  dette 
store,  altoverskyggende  budskab:  at 
når  et  folk  levede  i  retfærdig- 


hed, var  de  lykkelige  og  nød  frem- 
gang, og  når  de  sank  ned  i  ugudelig- 
hed, oplevede  de  elendighed,  krig, 
fattigdom  og  problemer.  Det  tema 
går  igen  hele  vejen  gennem 
Mormons  Bog.  Det  var  sandt  den- 
gang, og  det  er  det  stadig.  Vejen  til 
lykke  for  denne  Kirkes  medlemmer 
ligger  i  at  følge  Herrens  veje«  (regio- 
nalkonference på  Oahu  på  Hawaii, 
den  18.  februar  1996). 

Vi  er  et  pagtsfolk 

»Vi  er  et  pagtsfolk,  og  det  er  en  alvor- 
lig sag.  Da  dette  værk  blev  genopret- 
tet og  Herren  fastslog  formålet  med 
genoprettelsen,  sagde  han,  at  en  af 
årsagerne  til  genoprettelsen  var,  at 
hans  evige  pagt  skulle  grundfæstes 
på  ny  . . .  Nu  i  denne  uddeling  er  den 
evige  pagt  blevet  bekræftet  igen.  Vi 
indgik  den  pagt,  da  vi  blev  døbt.  Vi 
blev  derved  optaget  i  hans  guddom- 
melige familie.  Alle  Guds  børn  er  af 
hans  familie,  men  der  er  på  en  særlig 
og  vidunderlig  måde  et  specielt  for- 
hold mellem  Gud  og  hans  pagtsbørn 
. . .  Hver  gang  vi  modtager  nadveren, 
gør  vi  det  ikke  blot  til  minde  om 
Guds  Søns  offer,  han  som  gav  sit  liv 
for  enhver  af  os,  men  der  er  den 
ekstra  dimension,  at  vi  påtager  os 
Jesu  Kristi  navn  og  lover  at  holde 
hans  bud,  og  han  lover  os,  at  han  vil 
velsigne  os  med  sin  Helligånd.  Vi  er 
et  pagtsfolk,  og  der  følger  store  for- 
pligtelser med  den  pagt«  (fireside  i 
København,  den  14.  juni  1996). 


Joseph  Smiths  tro 

»Joseph  gik  ind  (i  lunden) ,  som  dreng. 
Jeg  har  tit  spekuleret  på,  hvorfor 
Herren  ville  have  ham  til  at  gå  der- 
ind som  14-årig.  Hvorfor  ventede  han 
ikke,  indtil  (Joseph)  var  20  eller  30 
eller  40,  når  han  havde  den  naturlige 
myndighed,  som  kommer  med  alde- 
ren? Han  gik  ind  -  Herren  tillod  det 
-  og  han  besvarede  hans  bøn,  fordi 
Joseph  kom  med  en  ung  mands  fulde 
oprigtighed.  Der  var  ingen  tvivl  i  hans 
sind.  Han  sagde,  at  hvis  nogen  havde 
brug  for  visdom,  så  var  det  ham,  og 
han  bad  om  den  i  fuld  tillid  til,  at  der 
ville  ske  noget  som  svar  på  hans  bøn. 
Vi  kender  intet  til  ordlyden  af  Josephs 
bøn.  Men  vi  ved,  at  han  stillede  et 
spørgsmål,  og  at  der  fandt  en  samtale 
sted.  Og  på  de  minutter,  hvor  lange 
eller  korte  de  nu  end  var,  lærte  Joseph 
Smith  mere  om  Guds  natur,  end  alle 
verdens  teologer  nogensinde  havde 
lært«  (missionærmøde  i  Rochester  i 
New  York,  den  12.  juli  1996). 

Familieproklamationen 

»Hvorfor  kommer  vi  med  denne 
familieproklamation  nu?  Fordi  fami- 
lien er  under  angreb.  Over  hele  ver- 
den går  familier  i  opløsning.  Det  er  i 
hjemmet,  at  vi  begynder  på  at  for- 
bedre samfundet.  Børn  opfører  sig 
for  det  meste  sådan,  som  de  bliver 
belært  om  at  gøre.  Vi  vil  gøre  verden 
bedre  ved  at  gøre  familierne  stærke- 
re« (pressekonference  i  Tokyo  i 
Japan,  den  18.  maj  1996). 


Hustruvold 

»Behandl  jeres  hustruer  med  venlig- 
hed. En  af  de  største  sorger  i  verden, 
som  har  fundet  sted  blandt  menne- 
sker i  alle  lande  i  generationer,  er 
hustrumishandling.  Ingen  mand  er 
værdig  til  at  bære  præstedømmet, 
hvis  han  mishandler  sin  hustru,  sine 
børns  mor.  Vis  hende  jeres  kærlig- 
hed, jeres  respekt  og  jeres  værdsæt- 
telse. I  kan  ikke  træde  ind  i  den  høje- 
ste herlighed  i  Guds  rige,  medmindre 
I  kommer  der  hånd  i  hånd  med  jeres 
ægtefælle.  Det  har  Herren  gjort 
klart«  (fireside  i  København,  den  14. 
juni  1996).  :-: 

Til  unge 

»I  er  vidunderlige,  og  I  har  mulighe- 
den for  at  udrette  store  og  fantasti- 
ske ting.  Lad  ikke  nogen  standse  jer, 
lad  ikke  nogen  stå  i  vejen  for  jer  og 
lad  jer  ikke  køre  ud  på  et  sidespor  af 
noget  som  helst,  der  kan  skade  eller 
såre  jer  'Gør  hvad  er  ret,  lad  så  føl- 
gerne komme'  (Salmer  og  sange,  nr. 
153).  Hvis  en  fest  udvikler  sig  i  en 
uheldig  retning,  så  sig  farvel  og  gå 
derfra.  Vær  tapre,  gør  hvad  er  ret, 
stol  på  Herren,  og  han  vil  velsigne 
jer  på  en  vidunderlig  måde«  (ung- 
domsmøde  i  Denver  i  Colorado,  den 
14.  april .1996). 

Uddannelse 

»Vi  lægger  stor  vægt  på  uddannelse. 
Vi  oplever  et  interessant  fænomen  i 
Kirken.  En  nylig  undersøgelse  har 


vist,  at  jo  højere  uddannet  medlem- 
merne er,  desto  mere  aktive  er  de  i 
Kirken.  Det  siger  en  hel  del.  Mange 
mennesker  mener,  at  religion  er 
noget  for  dem,  som  er  ulærde  og  sav- 
ner stabilitet  i  deres  liv,  men  denne 
undersøgelse  viser  generelt,  at  jo 
højere  uddannede  de  er,  desto  mere 
aktive  er  de  i  Kirken.  Det  synes  jeg 
er  fantastisk.  Det  er  meget  sigende« 
(interview  med  Lawrence  Spicer, 
London  News  Service,  den  28. 
august  1995). 

Patriarkalske  velsignelser 

»Jeg  håber,  at  vi  opmuntrer  dem,  der 
er  modne  nok  til  at  værdsætte  betyd- 
ningen af  en  patriarkalsk  velsignelse, 
til  at  modtage  en  sådan.  Jeg  regner 
min  patriarkalske  velsignelse  blandt 
de  helligste  skatte  i  mit  liv.  En  patri- 
arkalsk velsignelse  er  enestående  og 
hellig  og  personlig  og  vidunderlig  og 
gives  til  ethvert  medlem  af  Kirken, 
der  lever  værdigt  til  at  modtage  den. 
Brødre,  jeg  håber,  at  især  I,  der  sid- 
der i  biskopråd,  vejleder  medlem- 
merne om  dette.  Og  jeg  håber,  at  I 
patriarker  er  velsignede  med  Herrens 
inspiration  og  åbenbaring,  når  I 
lægger  hænderne  på  medlemmerne  i 
udførelsen  af  jeres  hellige  kaldelse 
som  patriark.  Hvor  er  en  patriarkalsk 
velsignelse  dog  enestående,  person- 
lig og  vidunderlig,  når  den  erklæres 
med  præstedømmets  myndighed  og  i 
kraft  af  embedet  og  kaldelsen  som 
patriark  i  Herren  Jesu  Kristi  navn« 

(regionalkonference  i  Smithfield- 
Logan  i  Utah,  præstedømmets  leder- 
skabsmøde,  den  20.  april  1996). 

Fordele  ved  at  være  missionær 

»Alt  det  gode,  der  er  overgået  mig  i 
alle  de  år,  der  er  gået,  kan  jeg  spore  til- 
bage til  min  oplevelse  som  missionær 
her«  {fireside  i  forbindelse  med  gen- 
indvielsen af  kirkebygningen  i  Hyde 
Park  i  London,  den  27.  august  1995). 

Tempier  og  tempelægteslcab 

»Hvor  er  (et  tempel)  dog  en  pragtfuld 
bygning.  Men  uanset  hvor  smuk  byg- 
ningen er,  så  er  den  dog  kun  et  mid- 
del og  ikke  et  mål  i  sig  selv.  Det  byg- 
ningsværk er  opført  og  indviet  til  for- 
rettelsen af  de  hellige  ordinanser,  som 
Herren  har  åbenbaret  i  denne  tid,  og 
blandt  disse  hellige  ordinanser  er 
ægteskab  for  tid  og  al  evighed.  Dets 
lige  findes  ikke  noget  andet  sted  i  ver- 
den. Og  jeg  håber,  at  I,  når  I  tænker 
på  ægteskab,  vil  træffe  en  ufravigelig 
beslutning  om,  at  I  vil  vies  i  Herrens 
hus«  (UV-fireside  i  San  Diego, 
Californien,  den  24.  marts  1996). 

Til  unge  piger 

»Jeg  vil  gerne  sig  til  jer  unge  piger,  som 
er  til  stede  i  dag,  at  I  aldrig  skal  føle 
noget  mindreværdskompleks  i  forbin- 
delse med  jeres  plads  i  den  verden,  I 
lever  i.  I  er  Guds  døtre,  og  jeg  er  over- 
bevist om,  at  vor  himmelske  Fader 
elsker  sine  døtre  lige  så  meget,  som 
han  elsker  sine  sønner.  Hold  hovedet 


højt,  vær  tapre,  gå  frem  i  retfærdighed 
og  tro  og  dyd  og  sandhed,  og  lad  ikke 
nogen  nedgøre  jer  eller  snyde  jer.  I  er 
Guds  døtre.  Vær  jeres  guddommelige 
arv  værdige,  mine  elskede  unge  piger. 
I  er  på  ingen  måde  mindreværdige.  I 
evangeliets  plan  er  I  Guds  døtre. 
Enhver  af  os  har  sin  plads  i  den  stor- 
slåede, guddommelige  plan,  og  vi  bør 
ære  den  kaldelse  og  de  talenter  og  de 
opgaver  og  de  gode  egenskaber,  som 
vi  har  i  os«  (regionalkonference  på 
Ricks  College,  Rexburg,  Idaho,  den 
29.  oktober  1995). 

Helligholdelse  af  sabbatten 

»Sabbatten  er  meget  dyrebar.  Den 
repræsenterer  fuldførelsen  af  Jehovas 
skaberværk,  da  han  dannede  jorden 
og  alt,  som  findes  på  den.  Da  det  var 
fuldført,  så  han  på  den  og  så,  at  det 
var  godt,  og  han  hvilede  på  sabbats- 
dagen.  Jeg  bønfalder  medlemmerne 
om  at  afholde  sig  fra  at  handle  om 
søndagen.  I  vil  måske  sige:  'Den  lille 
smule,  som  jeg  køber,  betyder  ikke 
det  helt  store.'  Men  det  betyder 
meget  for  jer  og  jeres  børn,  som  ser 
jeres  eksempel.  Lad  os  ikke  henfalde 
til  den  søndagshandel,  som  har  fun- 
det sted  visse  steder«  (regionalkon- 
ference i  Charlotte,  North  Carolina, 
præstedømmets  lederskabsmøde, 
den24.  februar  1996). 

ÆrbødigFied 

»Vi  må  styrke  vores  nadvermøder  og 
gøre  dem  til  ægte  tilbedelsesstunder. 


Fremelsk  ærbødighedens  ånd,  den 
tilstand,  hvor  medlemmerne  træder 
ind  i  kirkesalen  og  er  stille,  ærbødige 
og  eftertænksomme.  Der  er  alt  for 
meget  larm.  Vi  er  et  meget  selskabe- 
ligt folk,  men  jeg  ville  ønske,  at  vi 
undlader  at  dyrke  det  så  højrøstet  i 
kirkesalen«  (regionalkonference  i 
Pittsburgh  i  Pennsylvania,  den  27. 
aprill996). 

Efterlev  evangeliet  til  enhver  tid 

»Den  tro,  som  I  tilhører,  dyrkes  alle 
ugens  syv  dage.  Det  er  ikke  bare  søn- 
dag, det  er  ikke  bare  de  tre  timer,  vi 
er  i  kirke,  det  er  ikke  bare  den  tid,  I 
tilbringer  i  seminar  -  det  er  hele 
tiden,  døgnet  rundt,  syv  dage  om 
ugen,  365  dage  om  året«  (ungdoms- 
fireside  i  Parowan,  Utah,  den  13. 
januar  1996). 

Formålet  med  livet 

»I  ved,  hvad  hensigten  med  livet 
er,  hvad  det  drejer  sig  om,  at  I 
hører  til  i  en  storslået  plan,  at  I 
levede  et  meningsfyldt  liv,  inden  I 
kom  ind  i  dette  liv,  at  dette  liv  er 
en  mission  og  ikke  blot  en  karrie- 
re, og  at  vi  vil  træde  gennem 
sløret  en  dag,  men  fortsætte  med 
at  udvikle  os.  Jeg  kender  ikke 
andre,  der  har  den  forståelse  af 
formålet  med  livet,  som  vi  har  tak- 
ket være  gengivelsen  af  Jesu  Kristi 
evangelium«  (UV-fireside  i  San 
Diego,  Californien,  den  24.  marts 
1996). 

Børn 

»Børn  bør  respektere  deres  forældre. 
Herren  har  givet  børn  befaling  om  at 
'ær(e)  din  far  og  din  mor,  for  at  du 
må  få  et  langt  liv  på  den  jord,  Herren 
din  Gud  vil  give  dig'  (2  Mos  20:12). 
Børn  skal  overvinde  deres  egoisme 
og  søge  kærlighed,  forståelse,  under- 
visning og  visdom  hos  deres  foræl- 
dre« {Church  News,  den  7.  juni 
1995). 

Familiebøn 

»Lad  enhver  familie  i  Kirken  bede 
sammen.  Vel  er  det  vigtig  at  bede 
personlige  bønner,  men  det  er  vidun- 
derligt at  bede  sammen  som  familie. 
Bed  til  jeres  himmelske  Fader  i  tro. 
Bed  i  vor  Herre  Jesu  Kristi  navn.  I 
kan  ikke  gøre  noget  bedre  for  jeres 
børn  end  at  lade  dem  skiftes  til  at 


bede  familiebønnen  og  udtrykke 
taknemlighed  for  deres  velsignelser. 
Hvis  de  gør  det  som  små,  vil  de  vokse 
op  med  en  taknemlig  ånd  i  deres 
hjerter«  (fireside  i  Naha  Okinawa 
Stav  og  Okinawa  militærdistrikt  i 
Japan,  den  20.  maj  1996). 

Døden 

»Døden  er  en  del  af  livet.  Den  er  en 
grundlæggende  del  af  jeres  evige  liv. 
Vi  kan  ikke  fortsætte  det  store  arbej- 
de, som  venter  forude,  medmindre  vi 
træder  over  dødens  tærskel,  hvor 
sørgeligt  det  end  er  for  dem,  som  må 
blive  tilbage.  Jeg  er  sikker  på,  at  det 
er  en  smuk  oplevelse  for  dem,  der 
foretager  skridtet,  og  som  har  levet 
retskaffent  og  trofast«  (Harry  V. 
Brooks'  begravelse.  Salt  Lake  City, 
Utah,  den  23.  februar  1996).  D 


FORSLAG  TIL  SAMTALEEMNER 
FOR  HJEMMELÆRERNE 

1 .  Herren  har  sagt  følgende  om 
det,  som  hans  tjener  siger; 
»Hvad  de  taler,  drevet  af  den 
Helligånd  . . .  skal  være  Her- 
rens vilje,  skal  være  Herrens 
sind,  skal  være  Herrens  ord, 
Herrens  røst  og  Guds  kraft  til 
saliggørelse«  (L&P68:4). 

2.  Udvælg  under  bøn  de  citater, 
som  vil  styrke  og  velsigne  de 
enkeltpersoner  og  familier, 
som  du  er  hjemmelærer  for. 

Kuteka  Kamulete 

ILLUSTRERET  AF  JERRY  THOMPSON 


Jeg  bor  i  det  centralafrikanske  land  Zaire  sammen 
med  min  hustru,  Nambwa  Mbo,  og  vores  to  sønner, 
Kabamba  og  Kamulete.  Vi  er  alle  medlemmer  af 
Kirken.  Vores  tredje  søn  Vumbi  døde  i  december  1996. 

Fra  tid  til  anden  læser  vi  artikler  i  Kirkens  tidsskrifter 
om  medlemmer,  som  yder  store  ofre  for  at  rejse  til  tem- 
plet. Jeg  forbløffes  altid  over  alt  det  fantastiske,  som 
overgår  dem  på  vejen.  Jeg  havde  aldrig  forestillet  mig,  at 
noget  lignende  skulle  overgå  mig. 

Vores  hjem  i  byen  Kinsuka  ligger  langt  fra  Sydafrika, 
hvor  det  nærmeste  tempel  ligger.  Jeg  havde  ofte  tænkt: 
Hvorfor  dog  få  en  tempelanbefaling?  Jeg  har  alligevel  ikke 
råd  til  at  rejse  derned.  Men  i  1994  rådede  præsident 
Howard  W.  Hunter  alle  værdige  sidste  dages  hellige  til 
at  få  en  tempelanbefaling,  også  selvom  de  boede  langt 
fra  et  tempel  (se  Stjernen,  november  1994,  s.  4).  Hans 
ord  rørte  mit  hjerte,  og  jeg  bad  min  grenspræsident  om 
et  interview.  På  det  tidspunkt  var  jeg  ikke  klar  over,  at 
min  himmelske  Fader  havde  en  stor  velsignelse  i  vente 
til  mig. 

Jeg  arbejder  for  en  mand,  som  sidder  i  Zaires  parla- 
ment. Sidst  i  1995  modtog  han  en  invitation  til  at  rejse 
til  Nordkorea.  Han  udfyldte  de  nødvendige  papirer  i  for- 
bindelse med  denne  officielle  rejse,  og  han  skrev  mit 
navn  på  listen  over  dem,  der  skulle  rejse  med  ham.  Men 
vores  regering  godkendte  dog  ikke  planerne.  Dette  afslag 


medførte  længere  forhandlinger,  hvor  min  chef  forsøgte 
at  få  rejsen  godkendt. 

Jeg  bad  mine  præstedømmeledere  om  at  bede  sam- 
men med  mig  om,  at  planerne  ville  blive  godkendt,  og  at 
mit  navn  ville  forblive  på  listen.  Fire  måneder  senere  blev 
tilladelsen  givet.  Kun  to  navne  stod  tilbage  på  listen,  min 
chefs  og  mit. 

Jeg  var  lykkelig.  Men  da  jeg  vidste,  at  der  ikke  var 
noget  tempel  i  Nordkorea,  var  jeg  stadig  ikke  klar  over, 
hvor  stor  betydning  min  rejse  ville  få.  Da  jeg  modtog 
nyheden  om,  at  rejsen  var  blevet  godkendt,  hørte  jeg 
disse  ord  hvisket  i  mit  hjerte:  »Tøv  ikke!  Sørg  for  at 
Schweiz  kommer  på  rejseruten.«  Jeg  indså,  at  jeg  måske 
ville  få  mulighed  for  at  besøge  templet  i  Schweiz! 

Jeg  tog  straks  hen  til  min  chef  og  foreslog,  at  vi  fløj 
over  Schweiz  til  og  fra  Nordkorea.  Det  havde  han  ikke 
nogen  indvendinger  mod,  så  jeg  sørgede  for  billetter  og 
visa  til  alle  de  lande,  som  vi  skulle  rejse  igennem.  Da 
visaene  ankom,  så  jeg  til  min  overraskelse,  at  alle  lande- 
ne havde  sendt  os  kortvarige  transitvisa,  bortset  fra 
Schweiz,  som  havde  sendt  os  turistvisa,  der  var  gyldige  i 
en  måned. 

Vi  forlod  Zaire  og  ankom  sikkert  til  Nordkorea.  Min 
himmelske  Fader  var  med  mig  hele  tiden.  Han  gav  mig 
styrke  til  at  efterleve  sit  ord  og  være  en  god  repræsen- 
tant for  det  gengivne  evangelium.  Det  var  vinter,  og  vi 

blev  ofte  budt  på  en  varm  kop  te.  Men  jeg  var  altid  lydig 
mod  visdomsordet.  Når  vi  satte  os  til  bords  med  de  nord- 
koreanske embedsmænd,  hævede  de  alle  deres  tekopper, 
kaffekopper  eller  vinglas,  når  der  skulle  skåles.  Jeg  drak 
et  glas  vand  eller  en  kop  mælk. 

Da  vores  besøg  i  Nordkorea  var  forbi,  fløj  vi  til  Kina 
og  derfra  til  Schweiz,  hvor  vi  landede  i  Geneve.  Min  kir- 
keleder i  Zaire  havde  foreslået,  at  jeg  kontaktede  et  med- 
lem ved  navn  bror  Rimli,  så  snart  jeg  ankom  til  Geneve. 
Jeg  planlagde  at  opsøge  bror  Rimli  den  følgende  dag  og 
tage  til  templet  sammen  med  ham.  Men  min  chef  sagde, 

at  han  ville  have  mig  med 
til  Lausanne,  en  anden 
by  i  Schweiz.  Jeg  for- 
klarede, at  jeg  havde 
en  meget  vigtig  afta- 
le næste  dag  og  der- 
for ikke  kunne  led- 


sage ham.  Men  han  insisterede  på,  at  jeg  skulle  tage  med 
ham  til  Lausanne. 

Jeg  gik  ind  på  mit  værelse  og  opsendte  en  stille  bøn. 
Kort  efter  fortalte  min  chef  mig,  at  han  havde  ombestemt 
sig.  Jeg  behøvede  alligevel  ikke  at  tage  med  ham. 

Hvor  følte  jeg  mig  dog  ydmyg  og  taknemlig,  da  jeg 
næste  dag  rejste  til  Bern  og  mødtes  med  bror  Rimli  foran 
templet!  Jeg  blev  imponeret  over  bygningens  skønhed  og 
værdighed.  Alle  tempeltjenerne  havde  ventet  mig  og  fik 
mig  til  at  føle  mig  rigtig  velkommen.  Jeg  følte  mig  hjem- 
me. Jeg  vil  aldrig  glemme  den  kærlighed,  som  tempel- 
præsidenten og  hans  hustru,  præsident  og  søster  Mario 
V.  Vaira,  viste  mig.  Jeg  modtog  min  begavelse  den  dag, 
og  det  har  været  den  største  gave,  jeg  nogensinde  har 
modtaget.  Jeg  beder  om,  at  jeg  en  dag  må  kunne  tage 
min  hustru  og  vores  to  sønner  med  i  templet.  Vi  ønsker 
af  hele  vores  hjerte  at  få  vores  afdøde  søn  beseglet  til  os. 
Dette  er  Guds  sande  Kirke.  Vi  har  en  levende  profet 
i,     på  jorden  i  dag.  Må  vi  altid  lytte  til  hans 
råd.  Jeg  troede  ikke,  at  jeg  nogensinde 
ville  få  mulighed  for  at  komme  i  templet, 
men  jeg  sørgede  for  at  få  en  tempelan- 
befaling, sådan  som  profeten  havde 
rådet  os  til.  Og  min  himmelske  Fader 
åbnede  en  særlig  mulighed  for  mig  til 
at  modtage  templets  velsignelser.  D 

Tag  imod  kaldet 

I  1  856  trodsede  fire  unge  mænd  en  dødsensfarlig  flod.  De  floder 
af  fristelser,  som  I  står  over  for  i  1  997,  er  langt  farligere. 

Ældste  Jack  H  Goaslind     De  Halvfjerds'  Præsidium  og  Unge  Mænds  Præsidentskab 


MARTINS  HANDKÆRREKOMPAGNI  REDDES  AF  FRIVILLIGE,  AF  CLARK  KELLEY  PRICE 


Fra  1846  til  1869,  da  jernba- 
nen kom  til  Utah,  rejste 
mange  af  Kirkens  medlem- 
mer over  prærien  til  Saltsødalen.  De 
kom  i  prærievogne  eller  til  fods.  Fra 
1856  til  1860  var  der  mange,  der 
skubbede  og  trak  små  håndkærrer, 
som  rummede  alle  deres  jordiske 


ejendele.  Rejsen  var  lang  og  bes- 
værlig, og  de  hellige,  som  nåede  frem 
til  dalen,  var  udmattede,  syge  og 
sultne.  Nogle  rejste  hjem  igen,  og 
desværre  var  der  mange,  som  døde 
undervejs. 

Under  oktoberkonfencen    1856 
hørte   man   i   Salt   Lake   City   om 


Willies  og  Martins  håndkærrekom- 
pagniers  trængsler.  De  var  kommet 
for  sent  af  sted  og  var  blevet  overra- 
sket af  en  tidlig  snestorm  på  prærien 
i  Wyoming.  Præsident  Brigham 
Young  afbrød  konferencen  og  bad 
alle  raske  mænd  samle  forsyninger  og 
organisere     et     undsætningshold. 

Blandt  de  mange  tapre  mænd,  som 
red  ud  af  Saltsødalen  for  at  hjælpe 
de  strandede  hellige,  var  fire  unge 
mænd  ved  navn  C.  Allen  Hun- 
tington,  George  W.  Grant,  David  E 
Kimball  og  Stephen  W.  Taylor.  Da  de 
tog  af  sted,  kunne  de  ikke  have  vidst, 
hvad  der  ville  blive  krævet  af  dem, 
eller  hvilket  bidrag  de  skulle  komme 
til  at  yde  til  rigets  opbygning. 

Da  redningsholdet  nåede  frem  til 
bredden  af  den  isfyldte  Sweetwater- 
flod,  fandt  de  håndkærrepionererne 
fanget  i  50  centimeter  dyb  sne. 
Gruppens  mænd,  kvinder  og  børn 


var  for  svage  til  at  sætte  over  floden. 
Deres  energi  var  brugt  op,  deres  styr- 
ke var  forsvundet,  og  de  led  uden 
tvivl  af  forfrysninger  og  fuldstændig 
udmattelse. 

Det  var  på  det  tidspunkt,  at  disse 
stærke,  unge  mænd  ydede  et  offer, 
som  kun  få  nogensinde  kaldes  til  at 
yde.  De  vadede  ud  i  floden  igen  og 
igen  og  bar  medlemmer  af  kompag- 
niet over  det  iskolde  vand.  De  vade- 
de frem  og  tilbage,  indtil  alle  pione- 
rerne var  bragt  sikkert  over  på  den 
anden  side,  hvor  de  fandt  ly,  inden 
de  fortsatte  mod  Saltsødalen.  Disse 


unge  mænd,  som  nu  selv  var  kolde, 
våde  og  syge,  sluttede  sig  til  heltenes 
rækker  den  dag.  De  var  ikke  fuld- 
komne -  de  var  sikkert  almindelige, 
unge  mænd  med  fejl  og  ufuldkom- 
menheder, de  havde  sikkert  deres 
egne  problemer,  frygt  og  svagheder. 
Men  de  fulgte  profetens  kald.  De  var 

I  unge  mænd  i  Det  Aronske 
Præstedømme  i  dag  er  tapre,  dyg- 
tig og  villige  til  at  yde  ofre  for  at 
velsigne  andre. 


der,  hvor  Herren  kunne  finde  dem, 
da  der  var  brug  for,  at  de  skulle  vel- 
signe andre. 

IKKE  MINDRE  TAPRE 


Jeg  tror  ikke,  at  I  unge  mænd  i  Det 
Aronske  Præstedømme  i  dag  er  min- 
dre tapre,  mindre  dygtige  eller  min- 
dre villige  til  at  yde  ofre  for  at  velsig- 
ne andre.  1  lever  i  en  tid,  hvor  det 
offer,  som  C.  Allen  Huntington, 
George  W.  Grant,  David  E  Kimball 
og  Stephen  W.  Taylor  ydede,  normalt 
ikke  vil  blive  krævet  af  jer.  1  må  yde 

ofre  af  en  anden  art.  Men  ikke  desto 
mindre  står  vore  dages  diakoner, 
lærere  og  præster  over  for  udfordrin- 
ger, som  muligvis  er  mere  lumske  end 
dem,  der  mødte  de  unge  mænd,  som 
bar  håndkærrepionererne  over  den 
iskolde  flod. 

Unge  mænd  i  dag  er  mere  end 
nogen  tidligere  generation  udsat  for 
voldsomme  angreb  på  deres  evne  til 
at  modstå  verdens  fristelser.  I  bom- 
barderes dagligt  med  film,  fjernsyns- 
programmer, radioudsendelser,  vide- 
ofilm, musik,  tøjmoder,  blade,  bøger 
og  endda  avisartikler,  som  lokker  jer 
og  enten  skjult  eller  åbent  søger  at 
overbevise  jer  om,  at  enhver  form 
for  adfærd  er  acceptabel  i  dagens 
samfund.  Det  er  en  løgn,  som  får 
sort  til  at  fremstå  som  hvidt,  og  det 
dårlige  til  at  fremstå  som  godt.  Det 
hævdes,  at  der  ikke  findes  nogen 
standarder,  at  alle  er  ligeglade  med, 
hvad  I  gør,  og  at  den  eneste,  som  I 
skal  stå  til  ansvar  over  for,  er  jer 
selv. 

Den  udfordring  er  mindst  lige  så 
farlig  som  det  iskolde  vand,  de  unge 
mænd  stod  over  for  i  1856.  De  gav 
sig  i  kast  med  opgaven  i  erkendelsen 
af,  at  floden  kunne  slå  dem  ihjel.  De 
prøvelser  og  fristelser,  som  I  står  over 
for  i  dag,  skal  også  betragtes  som 
stærke  nok  til  at  forvolde  død  -  ån- 
delig død  -  den  form  for  død,  som 
kommer,  når  vi  ikke  længere  føler 
sorg,  medfølelse,  broderkærlighed 
eller  andre  gode  og  opløftende  følel- 
ser, som  hjælper  os  til  at  vokse  og 
udvikle  os  og  nærme  os  Frelseren, 
Jesus  Kristus. 


Disse  store  fristelser  berøver  også 
mange  unge  mænd  muligheden  for 
at  blive  ægtemænd  og  fædre,  at  blive 
retskafne,  kærlige  ledere  i  deres  egne 
hjem  og  at  opleve  den  glæde  og 
lykke,  der  tilflyder  et  par,  som  er  ble- 
vet viet  til  hinanden  for  evigt  ved 
Herrens  myndighed  og  har  modtaget 
velsignelserne  ved  de  tempelordi- 
nanser,  som  de  efterlever  og  værd- 
sætter. 

'■•: Umoral  og  seksuel  overtrædelse 
kan-^  afholde  mange  fra  at  få  den  vid- 
underlige oplevelse  at  blive  fuldtids- 
missionærer  og  give  deres  liv  til 
Herren  for  at  finde  frem  til  dem,  som 
søger  efter  Jesu  Kristi  evangeliums 
sandhed.  Hvis  man  fører  en  levevis, 
som  omfatter  den  form  for  overtræ- 
delse, overbevises  man  om,  at  det 
ikke  er  særlig  vigtigt  at  være  værdig 
til  at  modtage  ordinationer  i  præste- 
dømmet, at  benytte  den  præstedøm- 
memyndighed til  at  velsigne  andre 
eller  at  modtage  Helligåndens  be- 
kræftelse på,  at  dette  er  Guds  værk 
på  jorden. 

OVERVIND  NEGATIVE 
PÅVIRKNINGER 


Hvordan  kan  I  så  overvinde  de  nega- 
tive virkninger  af  alle  de  påvirknin- 
ger, som  findes  i  samfundet  i  dag? 
Ligesom  med  alt  andet  af  værdi 
kræver  det  en  indsats.  Det  burde 
være  let,  men  er  det  ikke  altid,  og 
det  vil  ikke  altid  lykkes  for  jer.  Måske 
hører  I  til  dem,  der  har  let  ved  at 
modstå  fristelser,  eller  måske  er  det 
svært  for  jer.  I  har  måske  venner,  som 

vil  overbevise  jer  om,  at  I  skal  gå 
med  ind  og  se  tvivlsomme  film,  læse 
underlødig  litteratur  eller  deltage  i 
umoralske  aktiviteter.  Eller  måske 
lever  1  i  hjem,  hvor  evangeliets  ikke 
efterleves  eller  forkyndes.  Måske  er  1 
den  eneste  på  jeres  skole  eller  i  jeres 
kvarter,  som  er  medlem  af 
Kirken,  eller  måske  bor  1  i  et 
område,  hvor  de  fleste  af 
jeres  kammerater  er  med- 
lemmer af  Kirken,  så  det 
bliver  let  for  jer  at  fejle 
nu  og  da,  fordi  alle  ved,  at 
I  jo  »normalt  er  gode«. 


Som  jeg  nævnte,  vil  det  kræve  en 
indsats,  men  hvis  I  gerne  vil  overvin- 
de de  negative  påvirkninger  og  for- 
blive trofaste  mod  jeres  tro,  vil  jeg 
gerne  give  jer  nogle  forslag,  der  kan 
hjælpe  jer.  Der  er  fem  ting,  som 
enhver  af  os  kan  gøre 
hver  dag  for  at  lære. 


forstå  og  efterleve  Jesu  Kristi  lær- 
domme, uanset  vores  omstændighe- 
der, uanset  hvor  vi  bor,  uanset  hvor- 
dan vi  har  det  med  andre,  og  uanset 
hvor  alvorligt  vi  tager  evangeliets 
sandheder.  De  hjælper  mig,  de  hjæl- 
per mange  andre,  og  jeg  ved,  at  de 
også  kan  hjælpe  jer. 


Dagligt  studium  af  skrifterne  er  en  af  de  mest 
effektive  måder,  hvorpå  vi  kan  sikre  os,  at  vi  får  og 
styrker  vores  vidnesbyrd  om  evangeliet. 


For  det  første  er  høn  »den  nøgle,  som 
åbner  dagen  og  lukker  af  for  natten. « 
Hvis  I  fra  nu  af  vil  begynde  at  bede 
hver  morgen  og  aften,  så  lover  jeg  jer, 
at  det  vil  blive  en  styrke  og  en  kraft, 
som  vil  give  jer  stor  trøst,  store  vel- 
signelser og  en  øget  evne  til  at  for- 
blive trofaste  mod  alt  det,  I  har  lært 
i  Primary,  i  Søndagsskolen  og  i  jeres 
kvorummer  i  Det  Aronske  Præste- 
dømme. 

For  det  andet  vil  I  få  større  indsigt 
ved  at  tjene  andre,  samtidig  med  at  I 
yder  en  kærkommen  hjælp  til  dem,  1  tje- 

ner  Det,  at  identificere  en  andens 
behov  og  finde  en  måde  at  opfylde 
det  på,  er  en  af  livets  mest  vidunder- 
lige oplevelser  Hvis  I  i  jeres  ungdom 
udvikler  denne  evne  og  ønsket  om  at 
tjene,  vil  det  give  jer  og  andre  mange 
glæder 

For  det  tredje  vil  streng  lydighed  mod 
evangeliets  sandheder  hjælpe  os  til  at 
lære  om  og  udvikles  i  evangeliet  og  gøre 
det  muligt  for  os  at  modtage  de  velsig- 
nelser, som  vor  himmelske  Fader  har 
lovet.  I  Lære  og  Pagter  130:21  belær- 
te Joseph  Smith  os  om,  at  alle  velsig- 
nelser opnås  ved  lydighed  mod  de 
love,  som  Gud  har  givet  os.  Hver  dag 
har  vi  mulighed  for  at  gøre  op,  hvor 
lydige  vi  har  været,  og  beslutte  os  for 
at  være  mere  lydige  i  morgen.  De, 
der  elsker  Jesus  Kristus  og  Gud  Fa- 
deren og  er  lydige  mod  de  befalinger, 
som  de  har  givet  os,  vil  modtage  de 
velsignelser,  de  har  lovet. 

For  det  fjerde  må  enhver  af  os  per- 
sonligt lære  og  vide,  at  Gud  lever,  at 
Jesus  Kristus  er  hans  Søn,  og  at  det  er 
deres  hensigt  at  hjælpe  os  med  at  finde 
vej  tilhage,  så  vi  kan  leve  sammen  med 
dem  i  al  evighed.  Det,  at  vi  dagligt 
fokuserer  på  Guddommen  gennem 
bøn,  studium  afskrifterne,  overvejel- 
se af  evangeliets  sandheder  og  ved  at 
søge  at  forstå  og  efterleve  Guds  love, 
kan  hjælpe  os  til  at  grundfæste  vores 
tro  og  kundskab  om,  at  Gud  virkelig 
lever,  og  at  vi  er  hans  børn.  Vi  er  ble- 
vet belært  om,  at  dagen  vil  komme, 
hvor  vi  ikke  længere  kan  leve  på  lånt 
lys,  men  at  vi  må  have  vores  egen 
sikre  viden  om,  at  Gud  og  Jesus 
Kristus  lever,  og  at  de  elsker  os  og 


ønsker  det  bedste  for  os.  Det  kan  vi 
ikke  vide  uden  et  vidnesbyrd  om 
deres  guddommelighed. 

For  det  femte  er  dagligt  studium  af 
skrifterne  en  af  de  mest  effektive  måder, 
hvorpå  vi  kan  sikre  os,  at  vi  får  og  styr- 
ker vores  vidnesbyrd  om  evangeliet.  I 
føler  jer  måske  ikke  overbevist  om 
det,  men  svarene  på  alle  de  proble- 
mer, som  vi  støder  på  i  hverdagen, 
findes  allerede  i  skrifterne.  Svaret 
kommer  enten  gennem  et  direkte 
eksempel  på,  hvordan  vi  kan  løse  et 
givent  problem,  eller  gennem  den 
inspiration  og  vejledning,  som  man 
modtager,  når  man  regelmæssigt  stu- 
derer skrifterne.  Jeg  vil  opfordre  jer 
til  selv  at  prøve  det.  Hvis  I  kommer 
ind  i  vanen  med  dagligt  at  studere 
evangeliet,  mens  I  endnu  er  unge,  vil 
I  gennem  hele  jeres  liv  høste  velsig- 
nelser i  form  af  øget  visdom,  forståel- 
se, åndelighed,  medfølelse  og  et  rigt 
livs  velsignelser. 

LEV  OP  TIL 
UDFORDRINGERNE 


Mine  unge  brødre,  vi  elsker  jer.  Jeg 
vil  slutte  mig  til  jeres  forældre,  jeres 
præstedømmeledere,  jeres  lærere  og 
dem,  som  I  stoler  på,  og  fortælle  jer, 
at  jeg  ønsker  jer  det  allerbedste  og 
den  største  velsignelse.  Og  den  vel- 
signelse er  at  vende  tilbage  til  Guds 
og  Jesu  Kristi  nærhed  sammen  med 
jeres  familie  og  leve  sammen  med 
dem  for  evigt.  Må  Gud  velsigne  og 
styrke  jer  og  hjælpe  jer  til  at  leve  op 
til  de  udfordringer,  som  venter  foru- 
de. D 

TEENAGER  I 
NAUVOO: 


Cs^ilil/V 


HFNRY 

SANDERSON-: 


William  G.  Hartley 


Den  tretten-årige  Henry 
Sanderson,  som  var  på 
vej  fra  Connecticut  til 
Nauvoo  i  Illinois,  var 
ikke  sikker  på,  om  han  sad  i  et  tog 
eller  i  en  båd  på  hjul. 

Det  var  i  september  1842,  og  sko- 
vene i  Pennsylvania  begyndte  at  anta- 
ge efterårets  røde  og  gyldne  farver.  For  at  komme  gen- 
nem Allegheny-bjergene  var  Henry  gået  om  bord  i  et  tog 
sammen  med  sine  forældre  og  sine  to  yngre  søstre.  Det 
havde  et  damplokomotiv,  som  et  almindeligt  tog,  men 
passagervognene  var  faktisk  både  på  hjul.  Nær  bjergets 
top  koblede  togfolkene  lokomotivet  fra  og  gjorde  et  kabel 
fast  til  vognene.  En  motor  oppe  på  toppen  rullede  kablet 
op  og  trak  dermed  vognene  op.  Oppe  ved  toppen  frigjor- 
de mændene  vognene  og  lod  dem  rulle  ned  på  den  anden 
side  af  bjerget  uden  hjælp  fra  lokomotivet.  Og  på  denne 
Henrys  første  tog-bådstur  fjernede  mændene  så  hjulene 
og  skubbede  bådvognene  ud  i  en  kanal.  Heste,  som  gik 
på  en  træksti  langs  kanalen,  trak  Henrys  bådvogn  til 
Pittsburgh  i  Pennsylvania. 

Henry  vidste,  at  hans  ophold  i  Pittsburgh  ville  blive 
kort.  De  skulle  kun  blive  vinteren  over.  Hans  forældre, 
James  og  Mary  Jane  Sanderson,  var  blevet  medlemmer 


af  Jesu  Kristi  Kirke  af  Sidste  Dages 
Hellige  nogle  få  måneder  tidligere  og 
havde  besluttet  at  flytte  til  Nauvoo. 
Henry  var  glad  for  at  flytte,  for 
drengene   i  deres   nabolag   i 
Norwalk  i  Connecticut  havde 
gjort  nar  ad  ham,   efter  at 
hans  forældre  var  blevet  døbt.  I 
Pittsburgh  hjalp  Henry  sin  far  som  skomager,  et 
fag  som  faderen  havde  lært  Henry. 

Sent  det  følgende  forår  gik  familien  Sanderson 
om  bord  på  et  dampskib  og  sejlede  ned  ad  Ohio-floden 
og  op  ad  Mississippi-floden.  De  nåede  frem  til  Nauvoo  i 
sommeren  1843,  da  Henry  var  14  og  Nauvoo  knap  var 
fire  år  gammel.  Henry  opdagede,  at  det  unge  Nauvoo  var 
fyldt  med  nye  huse,  hvoraf  de  fleste  var  små  og  bygget  af 
træ,  med  enkelte  højere  murstenshuse  her  og  der.  Langs 
byens  vestlige  udkant  løb  en  bred,  halvmåneformet  bugt- 
ning af  Mississippi-floden. 

Kort  efter  at  Henrys  familie  var  ankommet,  vandre- 
de han  op  i  bakkerne  for  at  se  på  tempelbyggeriet. 
Han  spadserede  rundt  om  de  60  centimeter  høje  mure, 
som  murerne  arbejdede  på  at  gøre  himmelstræbende 
høje.  Han  så  den  røde  murstensbutik,  hvis  øverste  etage 
rummede  Kirkens  hovedsæde.  På  Main  Street  fandt 

Som  nabo  til  Joseph 
Smith  i  Nauvoo  legede 
Henry  med  profetens 
sønner.  Hver  tiende 
dag  betalte  han  og 
hans  far  deres  tiende 
ved  at  arbejde  på 
tempelbyggeriet  i 
Nauvoo. 

han  et  postkontor  i  mursten  og  Merryweathers  forret- 
ning. 

Sandersons  blev  naboer  til  Joseph  Smith  på  Main 
Street,  to  gader  fra  floden.  Henrys  forældre  flyttede  ind  i 
en  bjælkehytte  ved  siden  af  Sidney  Rigdons  hus,  som  stod 
mellem  dem  og  Smiths  nye  bopæl  Mansion  House.  Henry 
så  arbejderne  lægge  sidste  hånd  på  Mansion  House,  som 
familien  Smith  i  september  samme  år  åbnede  som  hotel. 

Henry  legede  med  profetens  sønner.  Den  ældste  var 
Joseph  Smith  III,  som  var  tre  år  ældre  end  Henry.  Henrys 
bedste  venner  var  Sidney  Rigdons  sønner  Algernon  og 
John  W.,  som  var  nogenlunde  jævnaldrende  med  ham. 

I  Nauvoo  betalte  mænd  og  drenge  deres  tiende  ved  at 
arbejde  på  byggeprojekter  hver  tiende  dag.  »Min  far  og 
jeg  arbejdede  regelmæssigt  på  templet  hver  tiende  dag,« 
sagde  Henry.  »Nogle  gange  ude  i  stenbruddet  og  andre 
gange  på  selve  tempelpladsen.« 

Henry,  som  kendte  og  elskede  profeten,  »havde  tit 
været  i  hans  hus  og  leget  med  hans  sønner,  og  han  lege- 
de tit  med  os.  Jeg  har  deltaget  i  et  boldspil,  hvor  profe- 
ten var  med.« 

Den  15-årige  Henry  stod  uden  for  sit  hjem,  da  Joseph 
Smith  drog  af  sted  til  Carthage.  Henry  så  Joseph  hilse  på 
en  fremmed  og  udveksle  stokke.  Så  red  Joseph  bort.  Det 
var  sidste  gang,  han  så  profeten  i  live.  Henry  hørte  først 
de  tragiske  nyheder  fra  fængslet  i  Carthage,  »da  en  bud- 
bringer løb  forbi  vores  hus  og  råbte,  at  profeten  var  ble- 
vet myrdet.« 

En  dag  eller  to  senere  besøgte  Henry  og  mange  andre 
Mansion  House,  hvor  »jeg  så  deres  myrdede  legemer,  som 
var  blevet  bragt  tilbage  fra  Carthage.«  Mordene  var  »et 
hårdt  slag  for  min  far,«  sagde  Henry,  »og  i  lang  tid 
anede  han  ikke,  hvordan  det  skulle  gå,  men  (han) 
blev  til  sidst  overbevist  om,  at  Kirken  ville  fortsæt- 
te sin  vækst,  og  at  De  Tolv  Apostle  var  de  retmæs- 
sige ledere.« 

Eftersom  de  havde  brug  for  en  indtægt,  rejste 
Henry  og  hans  far  ned  ad  floden  til  St.  Louis  for  at 
finde  arbejde.  Hans  far  fik  arbejde  i  George  Betts  sko- 
mageri, som  beskæftigede  25  mand.  Henry  begyndte  at 
arbejde  i  en  lille  butik,  som  tilhørte  tre  sidste  dages  helli- 
ge skomagere.  Hans  mor  og  søstre  sluttede  sig  til  dem  i 
St.  Louis  i  foråret. 


Henrys  gode  venner  fra  Nauvoo,  Algernon  og  John 
Rigdon,  besøgte  ham  i  hans  nye  hjem.  Deres  far,  som 
havde  været  Joseph  Smiths  rådgiver,  havde  besluttet  at 
forlade  Kirken  og  var  ved  at  flytte  til  Pittsburgh  i 
Pennsylvania.  Under  »den  sidste  samtale,  som  jeg  havde 
med  dem,  mens  vi  tog  afsked  med  hinanden,  sagde  dren- 
gene, at  de  ville  vende  tilbage  til  Kirken,«  fortæller 
Henry.  »Da  jeg  vidste,  at  de  var  .  . .  oprigtige,  ventede 
jeg  i  flere  år  at  høre  fra  dem,  men  jeg  blev  skuffet.«  (John 
Rigdon  sluttede  sig  til  Kirken  igen  i  1904,  kort  før  sin 
død). 

Mr.  Betts  sendte  Henrys  far  ud  for  at  arbejde  på  en 
gård,  som  Mississippi-floden  havde  oversvømmet  året 
før.  Sandersons  flyttede  derud  og  boede  i  »et  godt  bjæl- 
kehus«. De  pløjede  og  såede,  og  gården  blomstrede.  Men 
i  sommerens  hede  ramte  flodsygen  (sikkert  malaria) 

Henry  blev  oplært 
som  skomager  for 
at  kunne  være  med 
til  at  forsørge  sin 
familie.  Han  sluttedeF^ 
sig  senere  til  T 

mormonbataljonen, 
da  præsident 
Brigham  Young 
(herunder  til  højre) 
bad  om  500  frivillige. 

familien.  Henrys  far  led  mest  og  døde  den  16.  september 
1845  som  41-årig. 

Henry,  som  nu  var  16,  vendte  sammen  med  sin  mor 
og  lillesøster  Mary  Jane  på  4  år  tilbage  til  Nauvoo.  En 
ældre  søster,  Maria,  blev  i  huset  hos  familien  Betts. 

Henry,  der  selv  var  svag  af  sommerens  sygdom,  vend- 
te tilbage  til  St.  Louis  for  at  hente  sin  søster.  Han  tjente 
til  billetten  ud  og  hjem  ved  at  arbejde  på  floddamperne. 
På  turen  ud  hjalp  han  fyrbøderen  med  at  bære  brænde 
og  laste  og  losse  fragt. 

På  sejlturen  tilbage  til  Nauvoo  arbejdede  Henry  som 
kokkemedhjælper  og  »skulle  vaske  kahytsservicet,  som 
blev  bragt  ned  til  mig  af  kahytsdrengene.«  Han  kunne 
godt  lide  arbejdet,  fordi  han  kunne  spise  madresterne, 
som  var  bedre  end  det,  han  ellers  fik  at  spise.  Nogle  ret- 
ter blev  bragt  »urørt«  tilbage,  så  i  stedet  for  at  hælde 


maden  over  bord,  som  han  havde  fået  besked  på,  lod  han 
kahytsdrengene  spise  det. 

Henry,  som  var  stor  af  sin  alder,  blev  optaget  i 
Nauvoo -legionen.  Han  blev  »indrulleret  i  en  vis  kaptajn 
Blacks  kompagni,«  da  fjendtligtsindede  naboer  begyndte 
at  genere  mormonerne  i  og  omkring  Nauvoo.  Officererne 
gav  teenageren  »en  slags  gevær,«  og  han  »havde  nogle 
gange  nattevagt  og  nød  det  i  fulde  drag,  selv  når  man 
kunne  vente  pøblen  når  som  helst.« 

Tidligt  i  1846,  da  Henry  var  17,  måtte  de  hellige  for- 
lade Nauvoo.  Under  rejsen  gennem  Iowa  hyrede 
Jonathan  C.  Wright  Henry  som  medhjælper  og  oksekusk. 
Henry  var  glad  for  sit  job,  bortset  fra  bror  Wrights  for- 
maning om,  at  Henry  kun  måtte  lade  hestene  skridte  og 
aldrig  ride  hurtigt  på  dem. 

Mens  Henry  og  familien  Wright  befandt  sig  i  lejren 
ved  Council  Bluffs,  dukkede  en  rekrutteringsofficer  fra 
den  amerikanske  hær  op.  »Jeg  havde  fortalt  mine  kam- 
merater, at  han  ikke  ville  få  en  eneste  mand,«  sagde 
Henry.  Men  præsident  Brigham  Young  kaldte  sammen 
til  møde  under  et  løvtag  og  bad  om,  at  500  mand  ville 
lade  sig  indrullere  i  mormonbataljonen  og  deltage  i  kri- 
gen mod  Mexico.  Henry  følte  sig  tilskyndet  til  at  tage 
imod  kaldet,  så  han  meldte  sig  til  hæren.  Mr.  Wright, 
som  var  vred  over  at  miste  sin  medhjælper,  »var  rasende 
og  sagde,  at  jeg  ikke  kunne  tage  af  sted.«  Men  Henry  tog 
med  alligevel.  Han  var  endnu  ikke  18,  sådan  som  rege- 
ringen forlangte,  »men  da  jeg  næsten  var  fuldt  udvokset 
i  højden,  blev  jeg  optaget  uden  besvær.« 

Den  følgende  sommer,  da  han  var  18,  forlod  han 
Californien,  hvor  mormonbataljonen  havde  afsluttet  sin 
march,  og  nåede  frem  til  Saltsødalen,  kort  efter  at  pio- 
nererne fra  1847  var  ankommet.  Da  han  gerne  ville  for- 
enes med  sin  familie,  drog  han  østpå  til  Winter  Quarters 
med  Brigham  Youngs  kompagni  samme  år. 

Henry  og  hans  familie  rejste  vestpå  tre  år  senere  i 
1850.  Han  giftede  sig  og  boede  i  Union  Fort,  Fillmore  og 
Fairview  i  Utah.  I  sine  voksne  år  var  han  landmand, 
lærer  og  skomager.  D 

Oplysningerne  til  denne  artikel  er  taget  fra  Henry  Weeks  Sandersons 
autobiografi,  som  findes  i  SDH-Kirkens  arkiver  i  Salt  Lake  City  i 
Utah. 


,%»i^A 


At  høre 
eller 

ikke  høre 


De  tidlige  sidste  dages 

helliges  erfaringer 

viser  os^  at  de  valg, 

vi  træffer  i  dag,  kan 

påvirke  resten  af  vores  liv. 


Dale  S.  Cox 

Det  begynder  i  det  første 
afsnit  af  Lære  og  Pagter  og 
genlyder  gennem  hele 
værket:  en  advarselsrøst  til  alle  men- 
nesker. De,  der  ikke  vil  lytte  til  apost- 
lenes og  profeternes  røst,  vil  blive 
udryddet  af  folket. 

Skriftens  metaforer  omhandler  tit 
beskæringer,  hvor  døde  grene  fjernes 
fra  et  levende,  frugtbart  træ.  Når 
^'**»%man  ser  på  forskellen  mellem  en  vis- 
sen gren  og  en  frugtbar  stamme  er 
sammenligningen  meget  passende. 

Brigham  Young,  der  var  et 
trofast  medlem  af  De  Tolv 
Apostles  Kvorum,  rådede  ofte 
kvorummets  præsident, 
Thomas  B.  Marsh,  til  at  lytte 
til  profeten  Josephs  ord. 
Men  Marsh  valgte  at  lytte 
til  sine  egne  råd  og  mistede 
derved  sin  plads  i  riget. 


ILLUSTRERET  AF  ROBERT  A.  MCKAY 


De,  der  tager  imod  det  gengivne 
evangelium,  må  træffe  et  valg:  at 
lytte  eller  ikke  lytte  til  Herrens  tje- 
neres røst  -  at  leve  som  en  del  af 
træet  eller  blive  udstødt  for  at  visne 
alene.  Mens  denne  advarsel  fortsæt- 
ter gennem  hele  Lære  og  Pagter,  ser 
vi  en  interessant  kontrast  blandt  de 
lidet  kendte  sidste  dages  hellige,  som 
antog  Herrens  ord.  Mange  hørte  og 
holdt  fast  ved  Kirken  og  bar  frugt; 
andre  gjorde  ikke  og  blev  udstødt.  Vi 
kan  lære  meget  af  deres  valg. 


Min  interesse  for  de  mere  ukend- 
te mennesker  fra  Lære  og  Pagter  blev 
vakt,  da  jeg  erfarede,  at  min  tiptiptip- 
oldefar, Lyman  Sherman,  var  blandt 
dem.  Lyman  henvendte  sig  til  profe- 
ten Joseph  Smith  i  1835  og  bad  om 
et  råd.  Som  svar  modtog  profeten  i 
afsnit  108  i  Lære  og  Pagter,  en  kort, 
men  værdifuld  formaning  til  dem, 
som  ønsker  at  tjene.  Lyman  blev 
senere  medlem  af  De  Halvfjerds' 
Præsidium.  Han  døde  under  forføl- 
gelserne i  Missouri,  inden  han  mod- 


tog sin  kaldelse  som  apostel.' 
Denne  forbindelse  mellem  min  fami- 
lie og  Lære  og  Pagter  fik  mig  til  at 
studere  andre  lignende  personer  i 
bogen. 

De  129  mennesker,  som  omtales  i 
Lære  og  Pagter,  er  spændende,  både 
af  rent  menneskelig  interesse  og  for 
den  måde,  hvorpå  de  illustrerer 
betydningen  af  at  lytte  til  profeter- 
nes røst. 

For  eksempel  indeholder  seks 
afsnit  i  Lære  og  Pagter  instrukser  til 

Thomas  B.  Marsh,  den  første  præsi- 
dent for  De  Tolv  Apostles  Kvorum. 
Marsh  fik  besked  på  at  »være  læge 
for  kirken«  {L&P  31:10)  og  fik  det 
store  ansvar  at  lede  De  Tolv  i  deres 
forkyndelse  af  evangeliet  til  hele  ver- 
den. Han  udholdt  meget  for  Kirkens 
skyld,  men  i  den  sidste  ende  kunne 
han  ikke  tøjle  sin  stolthed  og  under 
den  kiv  og  strid,  som  opstod,  forlod 
han  Kirken. 

I  modsætning  hertil  står  hans 
juniorapostel,  Brigham  Young,  som 
ved  flere  lejligheder  rådede  sin  utål- 
modige præsident  til  at  lytte  til  pro- 
fetens ord.  Ved  en  bestemt  lejlighed 
fortalte  han  præsident  Marsh,  som 
var  fortvivlet  over,  at  De  Tolv  ikke 
nød  større  agtelse:  »Hvis  vi  er  trofa- 
ste, vil  vi  opleve  den  dag  . . .  hvor  vi 
vil  have  al  den  magt,  som  Gud 
ønsker,  vi  skal  udøve.«'  Præsident 
Marsh  mindedes  en  anden  lejlighed, 
hvor  han  havde  beklaget  sig  over  en 
af  Joseph  Smiths  beslutninger,  og 
Brigham  Young  havde  givet  ham 
dette  råd:  »'Er  du  Kirkens  leder,  bror 
Thomas?'  Jeg  svarede:  'Nej.'  'Nå,' 
sagde  han,  'så  lad  det  dog  hvile. '«^ 

Thomas  Marsh  lod  det  ikke  hvile. 
Under  den  tilpasning  og  prøvelse, 
som  fandt  sted,  mens  hver  eneste 
sten  i  præstedømmets  bygning  blev 
sat  på  sin  rette  plads,  valgte  han  at 
holde  op  med  at  lytte  til  Herrens  ord 
og  mistede  sin  plads  i  hans  rige. 
Brigham  Young  derimod  svigtede 
aldrig  og  blev  den  store  bygmester  i 


riget  og  forkynder  af  evangeliet,  som 
Thomas  B.  Marsh  så  inderligt  havde 
ønsket  at  blive. 

Thomas  B.  Marsh'  egne  ord 
udtrykker  tydeligt  smerten  og  sorgen 
over  at  være  blevet  udstødt  af  riget, 
da  han  ansøgte  om  at  blive  genopta- 
get i  Kirkens  fællesskab  mange  år 
efter  sit  frafald.  »Jeg  ved,  hvad  jeg 
har  gjort.  Der  blev  lagt  en  opgave  på 
mine  skuldre,  og  jeg  udførte  den 
ikke.  Og  nu  frygter  jeg,  at  det  er  for 
sent,  men  opgaven  er  blevet  fuldført 
af  en  anden.  Jeg  ser,  at  Herren  klare- 
de sig  ganske  fint  uden  mig,  og  han 
har  ikke  mistet  noget  ved,  at  jeg  faldt 
fra  min  kaldelse.  Men  hvor  meget 
har  jeg  dog  ikke  mistet?«"* 

Thomas  B.  Marsh  fik  siden  sit 
medlemskab  tilbage  -  men  ikke  sine 
tidligere  muligheder. 

Der  er  flere  beretninger  om  andre, 
som  på  grund  af  stolthed,  valgte  at 
flakke  om  i  stedet  for  at  holde  fast. 
Simonds  Ryder,  der  nævnes  i  afsnit 
52,  blev  medlem  af  Kirken  kort  efter 
at  den  var  blevet  organiseret.  Ikke 
længe  efter  faldt  han  fra  og  anførte 
siden  en  pøbelbande,  som  halede 
Joseph  Smith  og  Sidney  Rigdon  ud 
af  deres  hjem  midt  om  vinteren  for 
at  prygle  dem  og  rulle  dem  i  tjære  og 
fjer.'  Hans  undskyldning  for  at  forla- 
de Kirken  var,  at  hans  navn  var  sta- 
vet forkert  i  Kirkens  dokumenter. 
Han  tvivlede  på  ægtheden  af  inspi- 
reret materiale,  som  kunne  indehol- 
de typografiske  fejl.^ 


Joseph  Wakefield,  der  nævnes  i 
afsnit  50  og  52,  fandt  en  lignende 
undskyldning  for  at  vende  det  døve 
øre  til  profeten.  Han  så  Joseph  Smith 
lege  med  nogle  børn  lige  efter  at 
have  arbejdet  med  oversættelsen  af 
Bibelen,  og  Wakefield  mente  ikke,  at 
en  sådan  adfærd  var  passende  for  en 
profet.^  Ligesom  Ryder  blev  han 
stødt  ud,  og  hans  navn  er  gået  i 
glemmebogen. 

Almon  Babbitt,  der  nævnes  i 
afsnit  124,  var  en  prominent  kirkele- 
der i  Nauvoo-perioden,  hvor  han 
tjente  som  stavspræsident  og  Kir- 
kens advokat.  Men  trods  sin  anseel- 
se og  sine  talenter  forblev  bror  Bab- 
bitt ikke  trofast.  Han  blev  udelukket 
og  genoptaget  flere  gange.* 

Andre,  som  William  W.  Phelps,  til 
hvem  afsnit  55  er  rettet,  forlod 
Kirken,  men  vendte  senere  tilbage 
og  bidrog  lydigt  til  rigets  opbygning. 
Fordi  bror  Phelps  havde  taget  del  i 
miseren  i  Missouri,  som  nær  havde 
kostet  profeten  livet,  er  hans  røren- 
de forsoning  med  Joseph  Smith  et 
eksempel  på  omvendelsens  og  tilgi- 
velsens kraft  -  en  påmindelse  til 
dem,  der  falder  fra.  Den  angrende 
William  bad  profeten  om  tilgivelse 
og  genforening  med  de  hellige. 
Joseph  var  storsindet  nok  til  at  tilstå 
ham  begge  dele.' 

Men  lige  så  talrige,  som  dem,  der 
faldt  fra,  er  beretningerne  om  de 
helte,  der  holdt  fast.  Polly  Knight, 
der  dog  ikke  nævnes  ved  navn  i 

Lære  og  Pagter,  var  mor  til  den  fami- 
lie, som  trofast  støttede  profeten,  og 
hun  blev  den  første  sidste  dages  hel- 
lige, som  blev  stedt  til  hvile  i  Mis- 
souri og  indtog  sin  plads  i  Kirkens 
historie.  Under  rejsen  til  Missouri 
blev  hun  så  syg,  at  hendes  søn 
Newell  blev  sendt  i  land  fra  floddam- 
peren for  at  købe  tømmer  til  hendes 
kiste.  Trods  sin  sygdom  insisterede 

Stephen  Markham  forsøgte  at  nå 
frem  til  Joseph  Smith  i  fængslet  i 
Carthage,  men  blev  jaget  bort  af  de 
forræderiske  vagter.  De  stak  ham 
så  voldsomt  med  deres  bajonetter, 
at  hans  støvler  fyldtes  med  blod. 


hun  på  at  fuldføre  rejsen  og  døde 
kort  efter,  at  hun  var  nået  frem  til 
samlingsstedet. 

Joseph  Knight  skrev  følgende 
efter  at  have  begravet  sin  hustru  i 
Missouri:  »Hun  blev  begravet  ved 
træerne  i  en  grav,  som  vi  selv  havde 
udpeget.  Et  par  dage  senere  kom  jeg 
forbi  det  sted,  hvor  hun  var  begra- 
vet, og  jeg  opdagede,  at  vildsvinene 
var  begyndt  at  grave,  der  hvor  hun 
lå.  Skønt  jeg  var  syg,  tog  jeg  næste 
dag  min  økse  og  tog  ud  for  at  bygge 
et  hegn  om  graven.  Det  var  det  sid- 
ste, jeg  gjorde  for  hende. «'°  Hendes 
trofaste  offer  blev  godtaget  af 
Herren.  Kort  efter  hendes  død  fortal- 


te Herren  Joseph  Smith:  »De,  der 
dør,  skal  hvile  fra  deres  arbejde,  deres 
gerninger  skal  følge  dem,  og  de  skal 
modtage  en  krone  i  min  Faders  boli- 
ger, som  jeg  har  beredt  for  dem« 
(L&P59:2). 

Også  andre  udmærkede  sig  ved 
stor  trofasthed.  John  Murdock,  til 
hvem  afsnit  99  var  rettet,  fik  besked 
på  »at  forkynde  mit  evige  evangeli- 
um . . .  Og  om  nogle  år  kan  du,  om 
du  så  ønsker,  selv  rejse  op  til  det  vel- 
signede land  og  tage  din  arv  i  besid- 
delse« (L&P  99:1,  7).  Han  udførte 
seks  missioner  for  Kirken.  Omfanget 
af  hans  offer  tydeliggøres  af  den 
kendsgerning,  at  han  begravede  en 

hustru  i  hvert  af  de  helhges  tidhge 
samUngssteder:  Kirtland  i  Ohio, 
Missouri  og  Illinois.''  Det  er  hans  og 
deres  arv  af  tro  og  udholdenhed. 

Profetens  lillebror  Samuel,  der 
nævnes  i  otte  afsnit  i  Lære  og  Pagter, 
blev  den  tredje  af  Carthages  marty- 
rer, idet  han  døde  en  måned  efter 
Josephs  og  Hyrums  martyrium.  Hans 
død  skyldtes  til  dels  komplikationer, 
der  opstod  som  følge  af  hans  modige 
ridt  til  Carthage,  skarpt  forfulgt  af 
pøblen,  da  han  ville  undsætte  sine 
brødre.  Han  kom  for  sent  til  at  redde 
sine  brødre,  men  fulgte  deres  lig  til- 
bage til  Nauvoo,  hvor  han  kort  efter 
fulgte  dem  i  døden. '^ 

Andre  ubesungne  helte  har  også 
deres  plads  i  Lære  og  Pagters  histo- 
rie, hvor  de  stille  lyttede  til  Herrens 
profet.  Dimmick  Huntington  udfør- 
te ofte  trofast  og  hårdt  fysisk  arbejde 
for  profeten  og  vandt  derved  Josephs 
inderlige  taknemlighed."  Dimmicks 
far,  William,  byttede  engang  seng 
med  profeten  og  blev  derfor  brutalt 
pryglet  af  en  rasende  pøbel,  som  var 
rasende  over  at  være  blevet  narret.''' 

Et  andet  gribende  eksempel  på 
trofasthed  er  Stephen  Markham, 
som  dukkede  op  senere  i  profetens 
liv  hver  gang,  der  var  fare  på  færde. 
Da  Joseph  blev  fængslet  i  Missouri, 
førte  Stephen  Markham  familien 
Smith  i  sikkerhed  i  Illinois."  Da 
Joseph  blev  ulovligt  tilbageholdt  og 
generet  af  to  betjente  fra  Missouri, 
var  det  Stephen  Markham,  der  trod- 


sede dem  og  revsede  dem,  så  de  til 
sidst  opførte  sig  ordentligt.  Derved 
reddede  han  profeten  fra  at  blive 
bortført  til  Missouri.""  Det  var 
Stephen  Markham,  som  i  Carthage 
tilbød  at  bytte  tøj  med  profeten,  så 
han  kunne  slippe  væk.'^  Den  dag, 
martyriet  fandt  sted,  vendte  bror 
Markham  tilbage  til  fængslet  med 
medicin  til  Willard  Richards,  da  de 
forræderiske  vagter  stoppede  ham, 
angreb  ham  og  jog  ham  bort  med 
deres  bajonetter,  så  han  ikke  kunne 
nå  frem  til  profeten.  Han  blev  gen- 
net op  på  sin  hest  og  stukket  så 
mange  gange,  at  hans  støvler  var 
fulde  af  blod.  "^  Joseph  Smiths  sidste 
dagbogsnotat  indeholder  en  profeti 
rettet  til  Stephen  Markham  om,  at 
»hvis  jeg  og  Hyrum  nogensinde  blev 
anholdt  igen,  ville  vi  blive  slået 
ihjel. «''^  I  sin  store  kærlighed  forsøg- 
te bror  Markham  at  hindre,  at  pro- 
fetien gik  i  opfyldelse. 

Ligesom  sædemandens  frø  i  lig- 
nelsen, faldt  Herrens  og  hans  profe- 
ters ord  i  mænds  og  kvinders  hjerter. 
Og  ligesom  mulden  i  lignelsen,  tog 
nogle  hjerter  imod  dem,  mens  andre 
ikke  gjorde.  Det  er  det,  vi  kan  lære 
af  disse  mennesker  fra  vores  historie. 
Vi  vælger  også,  om  vi  vil  lytte  eller 
ej.  Vi  kan  udvise  samme  trofasthed 
som  John  Murdock  eller  samme 
ustadighed  som  Almon  Babbitt.  Vi 
kan  være  tålmodigt  ydmyge  som 
Brigham  Young  eller  stolte  som 
Thomas  Marsh.  Vi  kan  lade  os  såre 


af  småting  som  Simonds  Ryder  eller 
Joseph  Wakefield,  eller  vi  kan  hæve 
os  over  dem  og  tjene  trofast  som 
Samuel  Smith,  Polly  Knight,  famili- 
en Huntington  og  Stephen  Mark- 
ham. Og  hvis  vi  kommer  på  vildspor, 
kan  vi  vælge  at  omvende  os,  som 
William  Phelps  gjorde. 

Hvis  vi  lytter  og  adlyder,  vil  vi 
fortsætte  med  at  bære  frugt  ligesom 
de  trofaste  fra  gamle  dage.  Hvis  vi 
ikke  lytter,  vil  vi  blive  udstødt  og 
visne  som  rodløse.  Men  vi  må  træffe 
et  valg,  og  meget  afhænger  af  vores 
valg,  for  vi  har  mulighed  for  at  være 
en  del  af  rigets  frugtbare  træ.  D 

I  vinteren  1838-39  sad  Joseph 
Smith  i  fængsel  i  Liberty  på  en  falsk 
anklage  for  mord  og  andre  forbry- 
delser, mens  tusinder  af  sidste  dages 
hellige  blev  tvunget  til  at  forlade 
deres  hjem  i  Missouri.  Da  Kirkens 
ledere  fandt  ud  af,  at  borgerne  i  det 
vestlige  Illinois  var  villige  til  at 
hjælpe  de  hellige,  gav  de  Kirkens 
medlemmer  besked  om  at  søge  der- 
til. Mange  slog  sig  ned  i  og  omkring 
byen  Quincy. 

Kirkens  ledere  skrev  til  Joseph 
Smith  og  spurgte,  om  de  skulle  købe 
jord  i  Illinois  og  Iowa,  så  de  hellige 
kunne  forblive  samlet,  eller  om  det 
ville  være  bedre  for  de  hellige  at 
sprede  sig.  Joseph  gav  dem  besked 
på  at  begynde  at  opkøbe  jord  i  et 
bestemt  område.  Den  følgende 
måned  blev  Joseph  løsladt,  og  han 
rejste  til  Quincy  for  at  hjælpe  til. 


Man  begyndte  snart  at  købe  jord 
i  og  omkring  byen  Commerce  i 
Illinois.  Profeten  flyttede  sin  familie 
ind  i  et  af  de  få  huse  i  Commerce. 
Han  kaldte  den  nye  by,  som  de  skul- 
le til  at  bygge,  for  Nauvoo,  et  hebra- 
isk ord,  som  betød  det  smukke  sted. 

Inden  man  kunne  opføre  boliger, 
måtte  de  hellige  rydde  området  for 
buskads  og  grave  grøfter,  så  man 
kunne  dræne  sumplandet.  Desværre 
var  de  ikke  klar  over  den  farlige  syg- 
dom, som  de  irriterende  myg  bar  på. 
Mange  arbejdere  fik  malaria.  Inden 
længe  lå  hundreder  af  mennesker 
syge  i  Nauvoo  og  i  Montrose  på  den 
anden  side  af  Mississippi-floden  i 
Iowa.  Mange  døde. 

En  tid  lang  tog  Joseph  og  Emma 
Smith  sig  af  de  syge,  men  så  blev 
Joseph  selv  syg.  I  flere  dage  lå  han 
slapt  hen.  Men  den  22.  juh  1839  til- 
skyndede Herrens  Ånd  Joseph  til  at 
rejse  sig  og  hjælpe  andre.  Lydigt  rej- 
ste han  sig  og  begyndte  at  salve  de 
syge  i  sit  eget  hjem  og  de  mange 
mennesker  i  den  teltby,  som  var 
skudt  op  omkring  hans  hus.  Så  gik 
han  ned  til  floden,  hvor  mange 
andre  lå  og  var  for  syge  til  at  røre 

sig- 

Ældste  Heber  C.  Kimball  og 
andre  ledsagede  profeten  over  flo- 

den  til  Montrose,  hvor  de  besøgte 
de  syge  i  deres  hjem  og  helbredte 
dem  ved  præstedømmets  kraft.  Da 
Joseph  nåede  frem  til  Elijah 
Fordhams  hjem,  var  manden  be- 
vidstløs og  døden  nær.  Joseph  tog 
bror  Fordhams  hånd  og  sagde:  »Bror 
Fordham,  kan  du  kende  mig?«  Til  at 
begynde  med  kom  der  ikke  noget 
svar.  Joseph  gentog  så  sit  spørgsmål, 
og  Elijah  hviskede:  »Ja!« 

Joseph  sagde:  »Har  du  ikke  tro  til 
at  blive  helbredt?« 

Elijah  svarede:  »Jeg  er  bange  for, 
at  det  er  for  sent.« 

Joseph  spurgte  så:  »Tror  du,  at 
Jesus  er  Kristus?« 

»Ja,  det  gør  jeg,  bror  Joseph,« 
sagde  Elijah. 

Så  sagde  profeten  Joseph  med  høj 
røst:  »Elijah,  jeg  befaler  dig  i  Jesu  Naza- 
ræerens  navn,  rejs  dig  og  vær  rask!« 

Elijah  Fordham  rejste  sig  fra  sin 
seng  og  var  helbredt! 

Om  den  mirakuløse  helbredelse 
sagde  Wilford  Woodruff:  »Profetens 
ord  var  ikke  som  et  menneskes  ord, 
men  som  selve  Guds  røst.  Det  syn- 
tes, som  om  huset  rystede  i  sin 
grundvold.« 


Da  folk  var  blevet  raske,  fortsatte 
de  med  at  bygge  den  smukke  by  ved 
Mississippi-floden  og  slå  sig  ned  i 
mange  andre  byer  i  området.  Snart 
havde  Nauvoo  mange  butikker  og 
fabrikker.  Håndværkerlav  og  skoler, 
deriblandt  et  universitet,  blev  opret- 
tet. Man  opførte  også  teaterstykker 
og  afholdt  fester  og  baller.  Kirkens 
møder  blev  afholdt  i  en  lille  skov, 
hvor  tusinder  af  mennesker  samlede 
sig  for  at  høre  profeten  og  andre  tale. 

Engang  opsøgte  høvding  Keokuk 
og  hundrede  høvdinge  og  krigere  og 
deres  familier  fra  Sac-  og  Fox-stam- 


»Joseph  Smith,  Herrens  profet 
og  seer,  har  gjort  mere 
(Jesus  alene  undtaget)  for 
menneskenes  frelse  i  denne 
verden  end  noget  andet 
menneske,  der  nogensinde  har 
levet  her«  (L&P  135:3). 


merne  profeten.  Joseph  fulgte  dem, 
under  ledsagelse  af  et  orkester,  ud  til 
skoven.  Der  prædikede  han  for  dem 
om  Mormons  Bog  og  dens  løfter. 

Da  profeten  havde  talt,  sagde 
høvding  Keokuk:  »Jeg  tror,  at  du  er 
en  stor  og  god  mand  ...  Vi  har  i 
sinde  at  holde  op  med  at  føre  krig 
og  i  stedet  følge  den  gode  tale,  som 
du  har  givet  os.«* 

Inden  længe  var  Nauvoo  en 
blomstrende  by,  som  helt  levede  op 
til  sit  navn.  Der  gik  flere  lykkelige 
år.  Men  igen  varede  freden  ikke 
ved. 

Den  27.  juni  1844  blev  Joseph  og 
hans  bror  Hyrum  myrdet  i  fængslet  i 
Carthage.  Den  næste  morgen  blev 
deres  lig  lagt  på  to  vogne  og  kørt  til 
Nauvoo.  Det  var  den  sørgeligste 
dag,  som  både  Nauvoo  og  Kirken 
havde  oplevet. 

Mange  af  mormonernes  fjender 
troede,  at  Josephs  død  ville  gøre  en 
ende  på  Kirken,  men  sådan  gik  det 
ikke.  I  stedet  for  at  dø  ud,  fortsatte 
Kirken  sin  vækst.  Det,  som  pøblen 
ikke  forstod,  var,  at  de  helliges  tro 
var  meget  stærkere  end  deres  frygt. 

*  WhtoT^  ofthe  Church,  4:401-402.  Alle 
andre  oplysninger  og  citater  stammer  fra 
Kirkens  historie  i  tidernes  fylde,  s.  213-219, 
240-249,  263,  280-284. 

Laraine  Whitear 

Bror  Law  har  boet  i  vores  sidste  dages  hellige 
samfund  i  36  år.  I  de  sidste  13  år,  siden  hans 
kone  døde,  har  han  boet  alene.  Han  er  en  rar 
mand  og  en  god  nabo.  Men  ligesom  hans  store  have  og 
rækker  af  gule  rosenbuske  skærmer  hans  hus,  var  der 
også  en  usynlig  barriere  mellem  ham  og  hans  naboer. 

Han  var  ikke  medlem  af  Kirken.  Selvom  wardets 
medlemmer  ofte  inviterede  ham  med  til  aktiviteter  i 
Kirken,  afslog  han  altid  venligt,  men  bestemt. 

Kvarterets  børn  har  altid  holdt  af  ham,  men  for  nogle 
år  siden  udviklede  der  sig  et  særligt  venskab  mellem  ham 
og  den  ni-årige  Jessica,  som  boede  lige  over  for  ham. 

Hun  var  bekymret  for,  at  han  skulle  føle  sig  ensom, 
så  hun  besøgte  ham  ofte.  En  dag  bemærkede  hun  et 
eksemplar  af  Mormons  Bog  i  hans  reol.  Missionærerne 
havde  givet  den  til  ham  for  mange  år  siden.  Jessica  tog 
den  og  erklærede,  at  hun  ville  læse  nogle  af  sine  ynd- 
lingsskriftsteder  højt  for  ham. 

Bror  Law,  der  morede  sig  lidt  over  det,  lyttede  udeluk- 
kende for  at  være  rar  mod  Jessica.  Men  så  begyndte  den 
storslåede  bogs  ånd  at  varme  hans  hjerte.  Han  begyndte 
at  se  frem  til,  at  hun  skulle  komme  og  læse  for  ham. 

Før  i  tiden,  når  missionærerne  havde  banket  på  hans 
dør,  havde  han  fortalt  dem,  at  han  ikke  var  interesseret. 
Men  ikke  længe  efter  at  Jessica  var  begyndt  at  læse  for 

ham,  vendte  missionærerne  tilbage.  Denne  gang  lyttede 
ham! 

Jessicas  veninde  Kristen  inviterede  ham  til  at  gå  med 
hende  og  hendes  familie  i  Kirke.  Men  da  søndagen  nær- 
mede sig,  sagde  han,  at  han  ikke  havde  noget  tøj  at  tage 
på,  og  at  han  ikke  havde  det  særlig  godt. 

Den  følgende  søndag  inviterede  Jessica  ham  med  i 
Kirke.  Da  han  igen  undskyldte  sig  med,  at  han  ikke 
havde  noget  at  tage  på,  sagde  Jessica:  »Du  kan  låne  en 
af  fars  skjorter.« 

Bror  Law  lo.  Jessicas  fars  skjorter  var  adskillige 
numre  større  end  hans  egne. 

Men  Jessica  var  ikke  den,  der  gav  op,  så  hun  fortalte 
sin  mor  om  problemet,  og  den  følgende  uge  gav  Jessica 
bror  Law  en  tidlig  julegave  -  en  ny  hvid  skjorte.  Nu  var 
han  løbet  tør  for  undskyldninger,  men  han  forsøgte  sig 
med  at  sige,  at  han  ikke  havde  nogen  bukser,  der  passe- 
de til.  Hun  svarede  så;  »Du  kan  have  et  hvilken  som 
helst  par  bukser  på.  Bare  der  ikke  er  malerpletter  på.« 

Han  havde  heller  ikke  noget  slips,  men  det  lånte 
Jessicas  far  ham.  Da  bror  Law  nu  ikke  havde  flere  und- 
skyldninger tilbage,  lovede  han  at  gå  med  Jessicas  fami- 
lie i  kirke.  Bror  Law,  der  ikke  havde  været  i  nogen  kirke 
i  71  år,  var  meget  nervøs.  Men  så  snart  han  trådte  ind  i 
kirkebygningen,  følte  han  sig  tryg  og  veltilpas. 

Det  næste  problem  opstod,  da  missionærerne  udfor- 
drede ham  til  dåb.  Han  havde  besluttet,  at  Kirken  var 
en  familiekirke,  så  derfor  var  der  ikke  plads  til  ham. 

Den  følgende  søndag  holdt  en  af  søstrene  fra 
Hjælpeforeningen  en  tale  om,  hvordan  vi  alle  er  brødre 
og  søstre  i  evangeliet.  Mens  hun  talte,  rørte  Ånden 
hans  hjerte,  og  han  blev  klar  over,  at  han  kunne  tilhøre 
»wardsfamilien«.  Desuden  mindedes  han,  at  kvarterets 
børn  allerede  kaldte  ham  Bedstefar  eller  Bror  Law. 

Denne  historie  har  en  vidunderlig  slutning  -  eller 
begyndelse.  Den  10.  april  1994  blev  han  døbt  som  med- 
lem af  Jesu  Kristi  Kirke  af  Sidste  Dages  Hellige.  Når 
man  ser  på  bror  Law  i  dag,  får  Ånden  ham  ligefrem  til 
at  stråle.  D 


FORTÆLLINGER  I  GALILÆA,  AF  DEL  PARSON 


AT  VÆRE 
SOM 
JESUS 


Sfjernen  vil  gerne  høre  om,  hvad  du 
har  gjort  for  at  være  ligesom 
Frelseren.  Artiklen  bør  ikke  fylde  mere 
end  tre  sider  (med  dobbelt  linjeaf- 
stand). Du  kan  få  en  voksen  til  at  hjæl- 
pe dig  med  at  skrive  den.  Vedlæg 
mindst  et  foto  af  dig  selv,  samt  dit  navn, 
din  alder,  din  adresse  og  telefonnum- 
mer, samt  ward  og  stav. 

Send  din  artikel  til:  At  være  som 
Jesus,  Børnestjernen,  Borups  Allé  128, 
l.th,  2000  Frederiksberg 

BARE  FOR  SJOV 


SVÆVERINGE 


T"  "W"  vis  du  vil  lave  svæveren,  skal  du  bruge 
#    "m    en  saks,  farvet  karton  eller  kraftigt 
-*■  -*-  papir,  en  lineal,  en  blyant,  oliefarver  eller 
tusser,  to  papirclips,  et  sugerør  og  lim. 

1.  Klip  to  strimler  papir:  En  på  4  cm  X  28  cm  og 
en  på  2  cm  X  28  cm.  Brug  oliefarverne  eller  tusser- 
ne til  at  dekorere  strimlerne. 

2.  Lav  en  ring  af  den  brede  strimmel  og  fastgør 
den  til  sugerøret  med  en  clips  (se  illustrationen) . 

3.  Fold  den  smalle  strimmel  på  midten,  så  du  får 
en  strimmel,  som  er  2  cm  X  14  cm.  Lav  en  ring  af 
den  og  lim  enderne  sammen.  Sæt  den  fast  i  den 
modsatte  ende,  men  samme  side,  af  sugerøret 

(se  på  tegningen) . 

4.  Få  svæveren  til  at  flyve  ved  at  kaste  den  for- 
sigtigt med  den  lille  ring  forrest.  Lav  en  konkurren- 
ce med  din  familie  eller  dine  venner,  hvor  I  dyster 
om,  hvem  der  kan  få  den  til  at  flyve  længst.  Hvad 
sker  der,  hvis  man  ændrer  på  størrelsen  af  den  store 
ring?  Hvad  sker  der,  hvis  man  sætter  den  store  ring 
fast  i  den  anden  side  af  sugerøret? 

HELTE    OG    HELTINDER 


Karen  Ashton 


»Og  Moroni  var  en  stærk  og  mægtig  mand;  han  var 
en  mand  med  en  glimrende  forstand;  ...  en  mand, 
hvis  hjerte  svulmede  af  taksigelse  til  Gud  . . .  han  var 
en  mand,  der  var  standhaftig  i  troen  på  Kristus« 
(Alma  48:11-13). 

Har  du  en  helt  eller  heltinde,  som  du  ser 
op  tih  En  helt  er  en  dreng  eller  mand,  som 
har  udvist  stort  mod,  dygtighed  eller  tap- 
perhed, og  som  har  en  ædel  og  Kristuslignende  karakter. 
En  heltinde  er  en  pige  eller  en  kvinde  med  de  samme 
egenskaber. 

Vi  vælger  vores  helte  og  heltinder,  fordi  vi  gerne  vil 
være  ligesom  dem.  Det  er  vigtigt,  at  de  helte  eller  helt- 
inder, vi  vælger,  er  retskafne  mennesker,  som  stræber 
efter  at  efterleve  evangeliet.  Hvis  vi  følger  en  retfærdig 
helts  eller  heltindes  eksempel,  kan  det  være  en  hjælp  til 
at  vælge  det  rette. 

Forældre  er  ofte  vores  helte  eller  heltinder.  De  elsker 
os  og  underviser  os.  De  hjælper  os  til  at  forstå,  hvad  der 
er  rigtigt  og  forkert.  Ud  over  at  passe  de  almindelige 
hverdagsjobs  for  at  forsørge  familien,  yder  forældre  ofte 
ofre,  som  kræver  stort  mod  og  tro.  Vi  kan  se  på  vores 
forældre  og  gøre  det  gode,  som  vi  ser  dem  gøre. 

Vor  himmelske  Fader  har  valgt  levende  profeter  til  at 
lede  og  rådgive  os.  De  følger  Jesus  Kristus  og  holder 
budene.  Deres  liv  er  eksempler  på,  hvordan  man  vælger 
det  rette.  Profeterne  kan  være  vores  helte. 

Der  er  mange  helte  og  heltinder  i  skrifterne.  Når  vi 
læser  om  dem,  kommer  vi  til  at  beundre  det  mod,  den 
tro  og  den  lydighed,  som  Herrens  tjenere  i  gamle  dage 
udviste.  Vi  vil  gerne  være  ligesom  dem. 

Vi  er  velsignet  med  eksempler  fra  retskafne  ledere  og 
lærere,  som  elsker  Herren  og  har  et  vidnesbyrd  om 
evangeliet.  De  kan  også  være  vores  helte  og  heltinder. 


Jesus  Kristus  er  vores  største  forbillede.  Han  adlyder 
altid  sin  himmelske  Fader.  Han  levede  et  liv  fuld  af  kær- 
lighed og  ofre  for  andre.  Vi  vil  gerne  være  ligesom  Kristus. 

Instruktioner 

Vælg  dine  helte  og  heltinder  ved  at  tænke  på  de  ret- 
skafne mennesker,  du  gerne  vil  ligne.  Farvelæg  så  om- 
hyggeligt plakaten  »Mine  helte  og  heltinder«.  Saml  bil- 
leder af  dine  helte  og  heltinder  og  lim  dem  på  plakaten 
-  eller  tegn  billeder  af  dem  på  plakaten.  Skriv  deres 
navne  under  billederne.  Hæng  plakaten  op  et  sted,  hvor 
den  vil  hjælpe  dig  med  at  huske  at  følge  deres  eksempel. 

Forslag  til  fællestid 

] .  Fortæl,  at  Gud  altid  har  talt  til  sine  børn  gennem  levende  profe- 
ter (Am  3:7)-  Leg  en  leg,  hvor  børnene  skal  sætte  bibelske  profeter 
sammen  med  beretninger  fra  Bibelen.  (For  eksempel:  Hvilken  pro- 
fet døbte  Frelseren  i  Jordan-floden?)  Fortsæt  legen  med  at  sætte  pro- 
feter fra  Mormons  Bog  sammen  med  beretninger  fra  Mormons  Bog. 
Og  sæt  så  profeter  fra  vores  tid  sammen  med  historier  fra  deres  liv. 

2.  Bed  (i  god  tid)  medlemmerne  af  biskoprådet  fortælle  om 
deres  yndlingshistorie  fra  skriften,  minder,  bøger,  steder,  farver, 
sport,  hobbys,  livretter,  dyr  osv.  Spørg  dem  også  om,  hvad  de  ikke 
kan  lide.  Præsentér  medlemmerne  af  biskoprådet  for  børnene  og 
leg  en  leg,  hvor  du  stiller  spørgsmål  som:  »Hvilket  medlem  af  vores 
biskopråd  siger,  at  den  første  åbenbaring  er  hans  yndlingshistorie 
fra  skriften?«  Lad  børnene  gætte  svarene. 

3.  Syng  første  vers  af  »]eg  er  Guds  kære  barn«  (Børnenes 
sangbog  nr.  2) .  Spørg  om,  hvad  sangen  siger,  at  vor  himmelske 
Fader  har  givet  os  (et  jordisk  hjem  med  forældre) .  Lad  hver  klasse 
lave  en  liste  over  de  måder,  hvorpå  forældre  hjælper  deres  børn. 

4.  Bed  flere  voksne  om  at  fortælle  om  de  retskafne  helte  og 
heltinder,  de  havde,  da  de  var  børn.  Spørg  dem  om,  hvilken  positiv 
indflydelse  deres  helte  og  heltinder  havde  på  dem,  og  hvordan  de 
hjalp  dem  til  at  vælge  det  rette.  D 

Vil  du  have  et  lift  hjem,  Bjørn?«  spurgte 
Karsten,  da  vi  gik  fra  fodboldtræning.  »Min 
cykel  står  lige  her.  Du  kan  køre  med  mig. « 
»Tak.  Jeg  kan  cykle  noget  af  vejen,  hvis  du  vil  have 
det.« 

Karstens  cykel  stod  lænket  til  bænkene.  Et  lille  styk- 
ke derfra  lå  en  anden  cykel  smidt  i  støvet.  Det  var  en  af 
de  flotteste  cykler,  jeg  nogensinde  havde  set. 
»Gad  vide,  hvis  cykel  det  er,«  mumlede  jeg. 
»Det  er  Brians,«  knurrede  Karsten  og  rystede  på 
hovedet  i  foragt.  »Hans  far  købte  den  til  ham  i  sidste 
måned.  Brian  smed  den  bare  der  lige  før  kampen.  Jeg  så 
ham  gå  sammen  med  Tonny.  Hvis  jeg  havde  sådan  en 
cykel,  ville  jeg  ikke  bare  smide  den  fra  mig  som  en 
dynge  skrot.« 

Jeg  så  på  cyklen  igen.  Dens  klare  gule  og  sorte  lak 
var  smuk.  Jeg  tog  fat  i  styret  og  rejste  den  op.  Et  øjeblik 
beundrede  jeg  den  bare,  men  så  svingede  jeg  benet  op 
over  den  og  satte  mig  i  sadlen. 

Jeg  så  mig  omkring.  Der  var  ikke  andre  end  os.  Jeg 
greb  fat  i  håndtagene  og  bøjede  mig  forover,  som  om  jeg 
ræsede  ned  ad  vejen.  Jeg  rettede  mig  op  og  så  på 
Karsten:  »Jeg  cykler  hjem.« 
»Hva'?« 

»Brian  bor  ikke  langt  fra  mig.  Jeg  kan  aflevere  den  til 
ham  på  vej  hjem.  Han  vil  takke  mig.  Lad  os  komme  af 
sted.« 

Karsten  og  jeg  havde  planlagt  at  køre  lige 
hjem,  men  på  vejen  kørte  vi  forbi  byggepladsen,  hvor 
de  bygger  det  nye  butikscenter.  Der  holdt  store 
gravemaskiner,  og  der  var  dynger  af  jord 
og  sand  overalt.  Det  var  alle  tiders  sted 
at  køre  cross. 

Arbejderne  var  der  ikke. 

Vi  ville  kun  blive  der  et  øjeblik,  men  da  jeg  først  var 
kommet  i  gang,  kunne  jeg  slet  ikke  holde  op. 

»Jeg  tager  lige  den  store  bakke  i  midten,  hvor  de  har 
gravet  ud  til  fundamentet,«  råbte  jeg  til  Karsten. 

»Du  slår  dig  ihjel.  Den  er  alt  for  stejl,«  råbte  han  tilbage. 

»Nej,  på  den  her  cykel  er  det  let.« 

Men  oppe  fra  toppen  så  bakken  højere  og  stejlere  ud 
end  nedefra.  Da  jeg  så  Karsten  stå  nede  ved  bunden  og 
kigge  op,  var  jeg  lige  ved  at  lade  være.  Men  jeg  havde 
knoklet  for  at  nå  derop,  og  Karsten  stod  jo  og  så  på,  så 
jeg  besluttede  at  prøve. 

Jeg  tog  en  dyb  indånding  og  startede.  Straks  ønskede 
jeg,  at  jeg  havde  ladet  være.  Brians  cykel  for  ned  ad 
bakken,  som  skudt  ud  af  en  kanon.  Jeg  kunne  kun  klyn- 
ge mig  til  den,  mens  den  hoppede  og  svingede  ned  ad 
den  stenede  bakke. 

Omkring  halvvejs  nede  ad  bakken  mistede  jeg  balan- 
cen og  styrtede.  Jeg  fløj  den  ene  vej,  og  cyklen  fløj  den 
anden.  Alt  kørte  bare  rundt  og  rundt.  Mit  fald  endte 
første,  da  jeg  ramlede  ind  i  en  sten  for  foden  af  bakken. 

»Kom  du  noget  til/«  Karsten  knælede  ved  siden  af 
mig,  helt  bleg  i  ansigtet. 

Jeg  jamrede  og  prøvede  at  sætte  mig  op.  Det  gjorde 
meget  ondt  i  mit  højre  knæ.  Da  jeg  forsøgte  at  sige 
noget,  knasede  det  af  jord  og  sand  mellem  mine  tænder. 
»Jeg  har  smadderondt  i  benet,«  stønnede  jeg. 

Da  jeg  kom  op  at  stå  og  gik  lidt  omkring,  fik  jeg  det 
meget  bedre,  selv  om  det  stadig  dunkede  i  knæet.  Jeg 
trak  op  i  buksebenet  og  opdagede,  at  jeg  havde  fået  en 
hudafskrabning.  Det  blødte  lidt,  men  det  var  ikke  ret 
slemt.  »Jeg  klarer  mig,«  sagde  jeg  til  sidst.  »Hvad  skete 
der  med  Brians  cykel?« 

Cyklen  lå  på  siden  henne  ved  en  dynge  jernstænger. 
Så  snart  jeg  så  den,  vidste  jeg,  at  den  var  ødelagt.  Jeg 
rejste  den  op.  Styret  var  bøjet  helt  sammen. 

Karsten  og  jeg  fik  det  rettet  ud, 
men  mens  vi  gjorde  det,  opdagede 
vi,  at  der  var  knækket  to  eger 
på  forhjulet,  og  fælgen  var  bøjet. 
Dækket  havde  fået  en  flænge  i 
siden.  Jeg  følte  et  sug  i  maven. 

»Hvad  vil  du  gøre?«  spurgte 
Karsten. 

Jeg  rystede  langsomt  på  hove- 
det og  ønskede,  at  jeg  aldrig 
havde  set  Brians  cykel.  »Måske 
kan  vi  ordne  det,«  sagde  jeg  forhåbningsfuldt. 

Karsten  så  nærmere  på  forhjulet  og  rystede  så  på 
hovedet.  »Det  er  helt  smadret,  Bjørn.« 

»Han  skulle  ikke  bare  have  ladet  sin  cykel  ligge  og 
flyde,«  sagde  jeg,  og  forsøgte  at  give  Brian  skylden 
for  uheldet.  »Han  skal  være  glad  for,  at  der  ikke  var 
nogen,  der  stjal  den.  Jeg  stiller  den  bare  tilbage  ved 
fodboldbanen.  Så  kan  han  hente  den  der,  hvis  han 
stadig  vil  have  den.  Måske  har  han  helt  glemt,  at  han 
smed  den  der.« 

Jeg  fortalte  ikke  nogen  om  mit  uheld.  Jeg  gjorde  mit 
bedste  for  at  skjule  min  humpen.  Men  hver  gang  jeg  tog 
et  skridt  og  mærkede  smerten,  huskede  jeg,  hvad  jeg 
havde  gjort  ved  Brians  cykel.  Jeg  forsøgte  at  bilde  mig 
ind,  at  det  var  hans  skyld,  fordi  han  havde  smidt  den 
der.  Men  det  fik  ikke  skyldfølelsen  til  at  gå  væk. 

Lige  inden  Primary  den  næste  dag  hørte  jeg  Brian 
snakke  med  nogle  andre.  »En  eller  anden  har  smadret 
min  cykel,«  mukkede  han.  »Jeg  lod  den  stå  henne  ved 
parken,  og  så  kom  der  en  eller  anden  og  smadrede  den.« 

»Hvorfor  lod  du  den  også  stå  henne  ved  parken?« 
spurgte  Torben. 

»Jeg  glemte  den.  Glemmer  du  aldrig  noget?« 

»Jeg  ville  aldrig  glemme  min  nye  cykel.  Hvis  jeg  gjor- 
de det,  ville  det  være  sidste  gang  min  far  gav  mig 
noget.« 

»Hvis  jeg  finder  ud  af,  hvem  der  har  gjort  det,«  sagde 


Brian  vredt,  »så  får  han  en  på 
tuden.« 

Jeg  så  på  Karsten.  Han  kigge- 
de bort  og  begyndte  at  gå  hen 
mod  klassen.  Jeg  bøjede  hovedet 
og  fulgte  efter. 

Jeg  havde  svært  ved  at  samle 
mig  om  lektionen  i  Primary,  og 
da  nadvermødet  begyndte,  for- 
søgte jeg  at  skubbe  alle  tanker 
om  Brian  og  hans  cykel  ud  af 
hovedet.  Men  mens  præsterne  forberedte  nadveren, 
tænkte  jeg  på  en  lektion,  som  mor  havde  givet  til  fami- 
lieaften. Hun  havde  talt  om  nadveren  og  påpeget,  at 
man  altid  skal  være  værdig,  når  man  modtager  den.  At 
tage  den  uværdigt  var  at  håne  Jesus. 

Indtil  den  søndag  havde  nadveren  bare  været  noget, 
vi  gjorde  om  søndagen.  Det  var  bare  brød  og  vand,  som 
diakonerne  bar  rundt.  Men  den  morgen  kunne  jeg  ikke 
lade  være  med  at  tænke  på  den  smadrede  cykel,  og  jeg 
vidste,  at  jeg  ikke  var  værdig  til  at  tage  nadveren  -  ikke 
før  jeg  havde  talt  med  Brian. 

Jeg  slugte  en  klump  og  bøjede  skamfuldt  hovedet. 
Min  himmelske  Fader  vidste  alt  det  med  cyklen,  og  jeg 
kunne  ikke  tage  brød  og  vand  og  forny  min  pagt  med 
ham,  mens  jeg  bare  lod,  som  om  jeg  ikke  havde  taget 
Brians  cykel  og  smadret  den. 

Da  mor  rakte  mig  bakken  med  brødet,  rakte  jeg  ud 
efter  et  stykke.  Men  så  vældede  skyldfølelsen  op  i  mig. 
Jeg  trak  hånden  til  mig.  Uden  at  se  på  mor  rystede  jeg 
på  hovedet  og  stirrede  ned  på  mine  hænder.  Da  vandet 
blev  bragt  rundt  lidt  efter,  rystede  jeg  igen  på  hovedet. 
Det  var  underligt,  men  så  snart  nadveren  var  overs- 
tået, og  diakonerne  og  præsterne  havde  sat  sig  ned  til 
deres  familier,  fik  jeg  det  meget  bedre.  Jeg  havde  det 
ikke  godt  med  det,  jeg  havde  gjort  ved  Brians  cykel, 
men  jeg  var  glad  for,  at  jeg  havde  mod  til  at  lade  være 
med  at  håne  Jesus  ved  at  tage  nadveren,  bare  for  at  folk 

ikke  skulle  stirre  på  mig.  Jeg  blev 
også  klar  over,  at  jeg  måtte  fortæl- 
le Brian  det  hele. 

Jeg  gik  hjem  efter  mødet  og 
nåede  frem  til  vores  hus  før  resten 
af  familien.  Jeg  gik  ikke  først  ind 
for  at  skifte  tøj,  men  gik  straks  ud 
i  garagen,  tog  min  cykel  og  trak 
den  hen  til  Brians  hus. 

Jeg  rystede  lidt  på  hånden,  da 
jeg  ringede  på.  Søster  Jensen  luk- 
kede op.  »Er  Brian  hjemme?«  spurgte  jeg  nervøst. 

»Ja,  Bjørn,«  svarede  hun  venligt.  »Vil  du  ikke  komme 
indenfor?« 

»Jeg  vil  gerne  tale  med  ham  herude.« 

Lidt  efter  kom  Brian  løbende  ud.  »Hvad  sker  der?« 

»Davs,  Brian.«  Jeg  vendte  mig  og  nikkede  hen  mod 
min  cykel.  »Jeg  er  kommet  med  min  cykel.« 

»Nå,  har  du  hørt,  at  min  blev  smadret?  Jeg  fatter 
ikke,  at  nogen  kan  gøre  sådan  noget  mod  en  andens 
cykel.« 

»Næh,«  gylpede  jeg  og  proppede  hænderne  dybt  ned 
i  lommerne.  »Du  kan  låne  min  cykel,  indtil  din  egen  er 
repareret.« 

Et  øjeblik  stod  han  og  stirrede  på  mig  og  derefter  på 
min  cykel  og  tilbage  igen.  »Det  behøver  du  da  ikke, 
Bjørn.«  Han  lød  overrasket  og  meget  oprigtig.  »Det  er 
pænt  af  dig.  Tusind  tak.« 

Jeg  rystede  på  hovedet  og  så  ned  i  jorden.  »Nej, 
Brian,  det  er  slet  ikke  pænt  af  mig.  Jeg  ville  ønske,  at 
det  var.  Men  ser  du  . . .«  Jeg  slugte  en  klump  og  vædede 
mine  læber  »Det  var  mig,  der  smadrede  din  nye  cykel.« 

Jeg  så  op.  Brian  stirrede  på  mig.  Han  var  ikke  vred, 
bare  rystet.  »Jeg  ville  køre  den  hjem  til  dig.  Jeg  så 
den  ligge  henne  ved  parken,  og  så  tænkte  jeg,  at  jeg 
ville  køre  den  herhen  for  at  gøre  dig  en  tjeneste.« 
Jeg  talte  meget  hurtigt,  fordi  jeg  gerne  ville  nå  at  forkla- 
re det  hele,  inden  han  gav  mig  en  på  tuden.  »Jeg  kom 

forbi  det  sted,  hvor  de  er  ved 
at  bygge  det  nye  butikscenter, 
og  så  begyndte  jeg  at  køre  cross 
i  bakkerne.  Jeg  var  ikke  ude 
på  at  smadre  din  cykel  eller 
noget.« 

Jeg  fortalte  ham  det  hele. 
Jeg  viste  ham  endda  hudafskrab- 
ningen på  mit  knæ  for  at  bevise, 
at  jeg  ikke  løj.  Brian  sagde  ikke 
meget.  Han  lyttede  bare.  »Det  er 
derfor,  jeg  kommer  med  min  cykel,«  sagde  jeg  trist.  »Jeg 
skal  nok  betale  for  reparationen,  men  det  vil  tage  lidt 
tid,  før  jeg  har  sparet  sammen  til  det.  Så  derfor  tænkte 
jeg,  at  du  havde  brug  for  en  anden  cykel  i  mellem- 
tiden. Den  er  ikke  så  god  som  din,  men  man  kan 
da  køre  på  den.  Jeg  er  ked  af  det,  Brian.  Det  var 
ikke  min  mening.« 

Brian  gik  hen  til  min  cykel  og  så  på  den. 
»Jeg  kan  godt  forstå,  hvis  du  har  lyst  til  at  stikke  mig 
en  på  tuden,«  mumlede  jeg. 

Han  trak  på  skuldrene.  »Jeg  har  ombestemt  mig.« 
Han  slog  mig  blidt  på  skulderen.  »Jeg  synes  stadig,  at 
det  er  pænt  af  dig.  De  fleste  ville  ikke  have  sagt  noget.« 
»Jeg  er  altså  ked  af  det.  Og  jeg  skal  nok  gøre  det  godt 
igen.« 

Jeg  vendte  mig  og  begyndte  at  gå  ned  ad  indkørslen, 
men  jeg  lod  cyklen  blive  tilbage.  »Du,  Bjørn,«  råbte  han 
efter  mig.  Jeg  stoppede  og  vendte  mig.  »Skal  vi  spille  lidt 
bold  efter  skoletid  i  morgen?« 

Jeg  tøvede,  men  så  smilede  jeg.  »Det  vil  jeg  meget 
gerne.« 

Da  jeg  vendte  hjem,  smilede  jeg,  både  indvendig 
og  udvendig.  Den  underlige  følelse  i  maven  var  væk,  og 
jeg  vidste,  at  jeg  ville  kunne  tage  nadveren  på  næste 
søndag  -  og  at  jeg  ville 
værdsætte  det.  □  <~"'*--i-a.'HS>riroBDow<as^**/<5,  p 

Jesus  Kristus  velsigner 
sine  disciple 


En  dag,  mens  disciplene  fastede  og  bad  sainnien,  viste  Jesus 
Kristus  sig  blandt  dem. 
3  Nephi  27:1-2 


Da  disciplene  spurgte  ham,  hvad  de  skulle  kalde  kirken, 
sagde  han,  at  den  skulle  opkaldes  efter  ham,  fordi  det  var 
hans  kirke. 
3  Nephi  27:7-8 


Jesus  forklarede  sine  disciple,  at  vor  himmelske  Fader 

havde  sendt  ham  ned  til  jorden  for  at  give  sit  liv  for  alle 

mennesker. 

3  Nephi  27:14-15 


Han  sagde,  at  alle,  der  omvender  sig,  bliver  døbt  i  hans 

navn  og  holder  budene,  vil  stå  skyldfri  for  sin  himmelske 

Fader. 

3  Nephi  27:16 


Frelseren  fortalte  sine  disciple,  at  de  skulle  gøre  det,  som  de 
havde  set  ham  gøre.  Han  havde  vist  eksemplet  for  dem. 
3  Nephi  27:21 

Han  sagde  også,  at  de  skulle  nedskrive  alt  det,  de  havde  set      Jesus  spurgte  hver  af  disciplene,  hvad  de  ønskede  af  ham. 


og  hørt,  så  andre  kunne  få  kendskab  til  det. 
3  Nephi  27:23-25 


Ni  af  dem  ønskede  at  få  lov  til  at  komme  til  ham,  når  de 
havde  fuldført  deres  liv  på  jorden. 
3  Nephi  28:1-2 


Jesus  lovede  dem,  at  når  de  blev  72  år  gamle,  skulle  de 
komme  op  til  ham. 
3  Nephi  28:3 


De  tre  andre  disciple  turde  ikke  sige  noget,  men  Jesus  vid- 
ste, at  de  gerne  ville  blive  på  jorden  og  hjælpe  folk  lige  ind- 
til hans  andet  komme. 
3  Nephi  28:4-6,  9 


Frelseren  lovede  dem,  at  de  ikke  skulle  lide  smerter  eller  Jesus  rørte  ved  de  ni  disciple,  men  ikke  ved 

død,  men  at  de  skulle  missionere,  lige  indtil  han  kom  tilbage,      skulle  blive  på  jorden.  Så  forlod  han  dem. 
3  Nephi  28:7-9  3  Nephi  28:12 

De  tre  disciple  blev  optaget  til  himlen.  De  så  og  hørte 

meget  vidunderligt. 

3Nephi28:13 


Deres  legemer  blev  forandrede,  så  de  ikke  skulle  dø,  og  de 
blev  bedre  rustet  til  at  forstå  det,  der  hører  Gud  til. 
3Nephi28:15 


De  tre  disciple  vendte  tilbage  til  jorden.  De  rejste  omkring 
i  landet  og  prædikede  og  døbte. 
3Nephi28:16--18      - 


Ugudelige  nephiter  ville  slå  de  tre  disciple  ihjel  ved  at  kaste 
dem  i  fængsel  eller  ned  i  dybe  huller,  men  de  undslap  ved 
Guds  kraft. 
3  Nephi  28:19-20  ,  .    ;,. 


Da  de  blev  kastet  i  ilden  og  ned  til  vikle  dyr,  blev  de  også 
beskyttet  af  Guds  kraft. 
3  Nephi  28:21-22 


De  tre  nephiter  fortsatte  med  at  forkynde  Jesu  Kristi  evan-      æ 

00 

gelium  til  nephiterne.  De  forkynder  stadig  hans  evangelium    k 

til  andre  folk. 

3  Nephi  28:23,  27-29  i 

BESØGSLÆRERINDEBUDSKABET 


» 


DIN  TRO  HAR  FRELST  DIG 


« 


»Andre  er  det  givet  at  have  tro 
til  at  blive  helbredt  . . .  andre 
gives  det  at  gøre  kraftige  ger- 
ninger« (L&P  46:19-21). 

En  dag,  hvor  Jesus  banede  sig 
vej  gennem  folkeskaren, 
vendte  han  sig  pludsehg  og 
spurgte;  »Hvem  var  det,  som  rørte 
ved  mig?«  Hans  disciple  blev  overra- 
skede over  spørgsmålet.  Enhver  i  fol- 
keskaren kunne  være  stødt  ind  i 
ham.  Så  sagde  Jesus:  »Der  var  en, 
som  rørte  ved  mig,  for  jeg  mærkede, 
at  der  udgik  en  kraft  fra  mig.« 

Berøringen  viste  sig  at  være  en 
troshandling.  En  kvinde,  som  »havde 
lidt  af  blødninger, «  havde  rørt  ved 
hans  klædning,  fordi  hun  troede,  at 
hun  derved  kunne  blive  rask.  Og  det 
blev  hun.  Da  Jesus  så  hende,  sagde 
han:  »Datter,  din  tro  har  frelst  dig. 
Gå  bort  med  fred«  (Luk  8:43-48;  se 
Matt  9:20-22). 

Den  samme  helbredelsesgave 
gennem  tro  på  Jesus  Kristus  i  over- 
ensstemmelse med  vor  himmelske 
Faders  vilje  findes  i  dag,  når  vi  lider 
på  legeme,  sind  og  ånd. 

STOL  PÅ  HERREN 


o 

U-l 

X 
< 


Jakob  råder  de  syge  til  at  »tilkalde 
menighedens  ældste,«  så  de  kan  sal- 
ve dem  »med  olie  i  Herrens  navn  og 
bede  over  dem.  Og  troens  bøn  vil 


frelse  den  syge«  (Jak  5:14-15).  De, 
der  modtager  velsignelsen,  forener 
deres  tro  med  den  tro,  som  udøves  af 
deres  kære  og  de  præstedømmebære- 
re, som  udfører  ordinansen.  Herren 
lover,  at  »den,  der  har  tro  til  at  blive 
helbredt  og  ikke  er  bestemt  til  at  dø, 
skal  blive  helbredt«  (L&P  42:48). 

Tro  på  Herren  Jesus  Kristus  omfat- 
ter fuld  tillid  til  ham.  En  yngre  søster, 
som  led  afkræft,  gav  udtryk  for  denne 
tro  til  ældste  M.  Russell  Ballard  fra 
De  Tolvs  Kvorum.  »Jeg  er  ikke  bange 
for  at  dø,«  sagde  hun.  »Jeg  vil  gerne 
leve.  Der  er  meget,  jeg  gerne  ville  nå 
i  dette  liv,  men  jeg  ved,  at  Jesus  er 
min  Frelser.  I  løbet  af  de  sidste  par  år 
er  han  blevet  min  bedste  ven.  Jeg 
stoler  på  ham  . . .  Uanset  hvad  han 
ønsker  for  mig,  så  er  jeg  forberedt.« 

Ældste  Ballard  gav  hende  en  velsig- 
nelse, men  overlod  sagen  i  vor  himmel- 
ske Faders  hænder,  som  hun  havde 
bedt  om.  Hun  døde  kort  efter  »med 
Herrens  fred  hos  sig  og  hos  sin  trofa- 
ste familie«  {Stjernen,  juli  1996,  s.  82). 

LÆR  AF  MODGANGEN 


Til    tider   erfarer   trofaste    hellige, 
at  det  største  helbredende  mirakel 


finder  sted  i  deres  hjerte,  når 
de  lever  med  —  og  lærer  af  — 
deres  modgang.  For  eksempel 
bar  præsident  Spencer  W. 
Kimball  ædelt  og  tålmodigt  sine 
lidelser.  Mens  han  tjente  som  apo- 
stel, fik  han  fjernet  det  meste  af 
stemmebåndet,  som  var  ramt  af 
kræft.  Alligevel  hævede  han  sin 
stemme  som  Herrens  talerør  og 
profet  og  bar  vidnesbyrd  over  hele 
verden. 

»Hvis  vores  tro  er  fast  forankret 
i  vores  vidnesbyrd  om  Kristus,« 
sagde  ældste  Ballard,  »så  vil  vi  være 
i  stand  til  at  håndtere  enhver  form 
for  modgang,  som  vi  måtte  støde 
ind  i,  og  vi  vil  være  i  stand  til  at 
gøre  det  på  en  positiv  og  trosfrem- 
mende  måde.  Hvis  vi  holder  troens 
øje  rettet  mod  Kristus,  kan  vi  opnå 
en  større  indsigt  og  et  evigt  per- 
spektiv, og  med  det  kan  vi  forstå 
modgangen  ud  fra  vor  himmelske 
Faders  evige  plan  for  sine  børn. 
Og  vi  kan  finde  trøst  i  den  evige  tryg- 
hed, fred,  glæde  og  sikkerhed,  som 
han  lover  os«  {Ensign,  december 
1996,  s.  61). 

•  Hvordan  kan  vi  finde  fred  og 
acceptere  Herrens  vilje  med  os,  når  vi 
oplever  modgang? 

•  Hvordan  kan  vi  udøve  tro  for  et 
familiemedlems,  en  nahos  eller  en  vens 
helbredelse?  D 

TILBAGE  TIL  FOLDEN 


Navnei  er  på  anmodning  tilbageholdt 

ILLUSTRERET  AF  DOUG  FAKKEL 


En  dag  ringede  wardssekretæren  mig  op  og  sagde: 
»Kan  du  komme  og  tale  med  biskoppen  tirsdag 
aften?«  Jeg  havde  hørt  fra  en  nabo,  at  det  lokale 
ward  havde  fået  ny  biskop,  men  nyheden  betød  ikke 
meget  for  mig,  for  jeg  var  blevet  udelukket  af  fællesska- 
bet mange  år  tidligere  og  var  ikke  vendt  tilbage  til  Kir- 
ken. Nu  gik  jeg  ud  fra,  at  den  nye  biskop  ville  tilbyde  mig 
en  kaldelse,  og  jeg  forestillede  mig,  hvor  pinligt 
det  ville  blive  for  os  begge,  når  jeg  forkla 
rede  ham  min  status.  Men  jeg  havde  det 
ikke  godt  med  at  sige  nej  til  en  biskop, 
så  jeg  lovede  at  komme. 

Og  sådan  kom  jeg  til  at  sidde  over 
for  den  mand,  som  hjalp  mig  med  at 
ændre  mit  liv  for  stedse.  Biskoppen  var 
god  til  at  få  mig  til  at  føle  mig  velkom- 
men. Vi  hyggesnakkede  lidt,  og  så 
spurgte  han  mig,  hvordan  jeg  havde 
det  med  Kirken.  Jeg  forklarede,  at 
jeg  bar  nag,  men  at  jeg 


var  blevet  udelukket  af  fællesskabet  flere  år  tidligere  og 
havde  fået  at  vide,  at  hvis  min  overtrædelse  gentog  sig, 
så  ville  jeg  sandsynligvis  blive  udelukket  af  Kirken. 
Eftersom  det  ikke  var  lykkedes  mig  at  omvende  mig  helt, 
havde  jeg  gjort  op  med  mig  selv,  at  jeg  allerede  var  ude- 
lukket. 

Biskoppen  spurgte  mig,  om  jeg  havde  lyst  til  at  drøfte 
min  nuværende  efterlevelse  af  budene  med 
ham.  I  det  øjeblik  indså  jeg,  at  jeg  gerne 
ville  fortælle  ham  alt  —  og  det  væltede 
ud  af  mig,  ledsaget  af  mange  tårer. 
Da  jeg  var  færdig,  sagde  han 
blot:   »Vil  du  komme  tilbage   til 
Kirken?«  Jeg  svarede  ja. 

Biskoppen  sagde,  at  han 
ville  spørge  stavspræsiden- 
ten,  om  det  ville  være  nød- 
vendigt med  endnu  en  disci- 
.'%'    plinærsag,  og  så  ville  han  kon- 
takte mig  igen.  Det  er 


svært  at  beskrive  det  håb,  jeg  følte,  da  jeg  forlod  hans 
kontor.  Flere  måneder  senere  hjalp  et  skriftsted  fra 
Mormons  Bog  mig  til  at  forstå,  hvad  det  var,  der  havde 
ændret  mit  liv  den  aften:  »Og  dersom  I  ikke  har  håb,  kan 
I  ikke  andet  end  fortvivle;  og  fortvivlelse  kommer  af  ugu- 
delighed« (Moroni  10:22).  Jeg  forlod  biskoppens  kontor 
fuld  af  håb  om,  at  jeg  kunne  omvende  mig,  at  jeg  kunne 
blive  en  værdig  datter  af  min  himmelske  Fader  og  at  jeg 
kunne  vende  tilbage  og  leve  sammen  med  ham  en  dag. 

Da  jeg  kom  hjem  fra  mødet  med  biskoppen,  fortalte 
jeg  min  mand,  som  ikke  er  sidste  dages  hellig,  at  jeg  ville 
vende  tilbage  til  Kirken.  Han  sagde,  at  han  syntes,  det 
var  en  god  idé.  Min  bekendtgørelse  glædede  min  ældste 
datter  på  11,  som  altid  var  gået  i  kirke  alene  eller  sam- 
men med  sine  bedsteforældre.  Da  jeg  ringede  til  min  mor 
og  far  og  fortalte  dem,  at  jeg  havde  talt  med  biskoppen, 
og  at  jeg  ville  vende  tilbage  til  Kirken,  kunne  jeg  høre 
dem  græde.  Jeg  indså,  at  de  længe  havde  set  frem  til 
denne  dag. 

TILBAGE  TIL  KIRKEN 


En  af  mine  største  bekymringer  ved  at  vende  tilbage 
til  Kirken  var,  hvordan  medlemmerne  ville  behandle 
mig.  Da  jeg  gik  derhen  den  første  søndag,  var  der 
stavskonference.  Jeg  var  en  smule  bange  og  lidt 
stresset  af  at  gøre  fire  børn  parat  til  at  gå  i  kirke. 

Nogle  naboer  sad  et 
par  pladser  fra  os, 


i'Uv-. 


og  jeg  følte  mig  tryg  ved  at  se  nogle  kendte  ansigter. 
Åbningssalmen  var  »Han  lever!  Vor  Forløser  stor« 
{Salmer  og  sange,  nr.  70).  Jeg  begyndte  at  græde,  mens 
jeg  fulgte  med  i  teksten,  og  jeg  fortsatte  med  at  græde 
under  resten  af  de  inspirerende  taler  og  salmer. 

Hen  mod  slutningen  af  mødet  rakte  en  søster  mig  en 
seddel.  Da  jeg  kiggede  ned  for  at  læse  den,  opdagede  jeg, 
at  min  to-årige  havde  knappet  min  kjole  op.  Jeg  skyndte 

o 

mig  at  knappe  den  og  tænkte:  Ah,  du  milde.  Er  der  mon 
andre,  der  har  set  det?  Men  da  jeg  læste  sedlen,  stod  der 
bare,  at  denne  søster  var  meget  imponeret  af  mine  børn, 
og  hun  mente,  at  de  måtte  have  nogle  gode  forældre,  når 
de  kunne  opføre  sig  så  pænt.  Sedlen  bekræftede  min 
følelse  af,  at  jeg  havde  gjort  det  rette  ved  at  komme,  og 
at  folk  ville  tage  imod  mig  og  mine  børn.  Jeg  fandt  aldrig 
ud  af,  hvem  kvinden  var,  men  jeg  vil  aldrig  glemme  hen- 
des venlighed. 

Næste  søndag  var  fastesøndag.  Jeg  havde  håbet  at 
kunne  snige  mig  ind,  men  da  vi  kom  syntes  alle  at  tage 
imod  os  med  et  smil  og  venlige  ord.  Mange  bød  mig  vel- 
kommen til  wardet  og  spurgte,  om  jeg  var  nyt  medlem. 
Men  da  jeg  lod  nadverbakken  gå  forbi  uden  at  tage  nad- 
veren, spurgte  min  tre-årige  højt:  »Mor,  er  du  ikke 

Min  11-årige  datter  bar  sit  vidnesbyrd  og 
sagde,  at  hun  var  glad  for,  at  jeg  var 
holdt  op  med  at  drikke  øl  og  var  begyndt 
at  komme  i  Kirken  igen.  Så  det  blev  ikke 
til  noget  med  at  snige  sig  ind! 

sulten?«  Senere  rejste  min  ll-årige  datter  sig  for  at  bære 
vidnesbyrd.  Hun  sagde,  at  hun  var  så  glad  for,  at  hendes 
mor  var  holdt  op  med  at  drikke  øl  og  var  begyndt  at 
komme  i  Kirken  igen.  Så  var  det  sket  med  at  snige  sig  ind. 

Senere  fortalte  biskoppen  mig,  at  der  ville  blive 
afholdt  et  nyt  disciplinærråd.  Jeg  var  nervøs  og  lidt 
bange,  men  jeg  vidste,  at  det  ville  være  besværet  værd. 
Siden  mit  første  møde  med  biskoppen  havde  jeg  været 
lykkeligere  end  nogensinde  før.  Min  indstilling  havde 
ændret  sig,  og  jeg  var  begyndt  at  elske  livet,  familien  og 
mine  venner  meget  mere.  Jeg  havde  haft  det  svært,  da 
jeg  havde  spekuleret  på,  hvordan  jeg  skulle  klare  mig 
resten  af  livet  uden  øl,  men  de  fleste  dage  kunne  jeg  for- 
nemme et  indre  håb. 

Jeg  var  til  dels  nervøs,  fordi  en  af  biskoppens  rådgive- 
re var  far  til  min  søns  ven,  og  jeg  var  bange  for,  at  han 
ikke  ville  lade  sin  søn  lege  hos  os  mere,  når  han  hørte 
om  min  syndige  fortid.  Men  jeg  besluttede  mig  for,  at  hvis 
han  havde  det  på  den  måde,  så  ville  jeg  acceptere  hans 
ønsker.  Intet  skulle  få  lov  til  at  komme  i  vejen  for  det, 
der  var  blevet  det  vigtigste  mål  i  mit  liv:  at  vende  tilbage 
til  fuldt  medlemskab  af  Kirken. 

Kort  før  jeg  skulle  ind  til  disciplinærråd,  lyttede  jeg 
for  første  gang  til  generalkonferencen.  På  et  tidspunkt 
sagde  præsident  Howard  W.  Hunter:  »Til  dem,  der  har 
overtrådt  eller  er  blevet  fornærmet,  siger  vi;  Kom  tilba- 
ge. Omvendelsens  vej  kan  til  tider  være  vanskelig,  men 
den  løfter  os  stadig  opad  og  fører  til  fuldstændig  tilgivel- 
se« {Stjernen,  januar  1995,  s.  7).  Det  føltes,  som  om  han 
talte  direkte  til  mig.  Jeg  tænkte  for  mig  selv:  Jeg  kommer 
tilhage.  Det  lover  jeg.  Jeg  nærer  en  særlig  kærlighed  til 
præsident  Hunter,  fordi  han  var  den  første  profet,  jeg  rig- 
tig lyttede  til. 

EN  KÆRLIGHEDSDOMSTOL 


Endelig  oprandt  den  aften,  hvor  mit  disciplinærråd  skul- 
le afholdes.  Mens  jeg  knælede  i  bøn  sammen  med  biskop- 
rådet, følte  jeg  Anden  meget  stærkt,  og  jeg  følte  også  en 
ubeskrivelig  broderkærlighed.  Disse  mænd  havde  ikke 
kendt  mig  ret  længe,  men  jeg  vidste,  at  de  havde  omsorg 

for  mig  og  elskede  mig.  Men  da  min  søns  kammerats  far 
tøvede,  inden  han  sagde  noget,  regnede  jeg  med,  at  han 
tænkte  over,  hvordan  han  skulle  få  sagt,  at  hans  søn  ikke 
måtte  lege  med  min  søn  mere.  I  stedet  sagde  han:  »Jeg 
synes,  du  skal  vide,  at  jeg  er  meget  imponeret  over  din 
søn  og  din  familie.  I  må  være  gode  forældre,  når  I  kan 
opdrage  sådan  en  god  dreng. « 

Da  mødet  var  forbi,  sagde  biskoppen:  »Du  er  et  vær- 
digt medlem  af  Jesu  Kristi  Kirke  af  Sidste  Dages  Hellige.« 
Jeg  følte  stor  glæde  ved  at  høre  de  ord. 

Da  jeg  kom  hjem,  havde  jeg  lyst  til  at  le  og  græde  og 
fortælle  min  familie  det  hele,  men  de  sov  alle  sammen. 
Så  jeg  bad  til  min  himmelske  Fader  og  takkede  ham  for 
hans  kærlighed  og  venlighed,  for  de  hæderlige  mænd, 
der  fungerede  som  retfærdige  dommere,  for  familie  og 
venner,  som  havde  hjulpet  mig  undervejs,  og  for  alle  de 
andre  velsignelser,  jeg  nyder  i  mit  liv. 

Midt  om  natten  vågnede  både  min  mand  og  jeg  og 
fornemmede  et  ondt  væsens  tilstedeværelse  i  vores  hjem. 
Lige  så  sikkert  som  jeg  havde  følt  Helligånden  på  biskop- 
pens kontor,  følte  jeg  nu  Satans  nærvær.  Mens  jeg  lå  der 
i  sengen,  blev  jeg  klar  over,  at  jeg  havde  gjort  Satan  vred 
ved  at  vende  tilbage  til  Kirken.  Jeg  bad  af  hele  mit  hjer- 
te, og  efter  et  stykke  tid  følte  jeg  det  onde  forsvinde. 

Min  mand  og  jeg  fik  ikke  lejlighed  til  at  tale  om  den 
oplevelse  før  den  følgende  aften,  hvor  jeg  hentede  ham  i 
en  by,  som  ligger  50  kilometer  fra  vores  hjem.  Mens  vi 
kørte  hjem,  spurgte  han:  »Hvad  skete  der  egentlig  i  nat?« 

Fordi  min  mand  mener,  at  når  et  menneske  synder,  så 
er  det  en  sag  mellem  det  menneske  og  Gud  og  ingen 
andre,  havde  jeg  aftenen  før  fortalt  ham,  at  jeg  bare  skul- 
le til  et  møde  i  Kirken.  Nu  fortalte  jeg  ham  om  alt  det, 
der  var  sket  på  biskoppens  kontor,  om  de  stærke  følelser 
af  kærlighed  og  trøst  og  om  min  optagelse  i  fællesskabet. 
Jeg  bar  vidnesbyrd  om  det  system,  som  vor  himmelske 
Fader  har  oprettet  for  at  hjælpe  sine  børn  med  at  omven- 
de sig  og  bringe  deres  liv  i  orden.  Jeg  fortalte  ham,  at  jeg 
fornemmede,  at  Satan  var  vred  over  mine  handlinger,  og 
at  det  var  derfor,  vi  havde  følt  hans  tilstedeværelse  i 
vores  hjem  om  natten.  Jeg  fortalte  ham,  at  jeg  ville  ønske, 
jeg  havde  præstedømmet  i  mit  hjem,  men  at  jeg  vidste, 

at  vor  himmelske  Fader  ville  våge  over  vores  familie.  Da 
jeg  var  færdig,  følte  jeg  meget  stærkt,  at  jeg  skulle  afslut- 
te i  Jesu  Kristi  navn,  så  det  gjorde  jeg. 

Min  mand  sagde  ikke  noget,  før  vi  kørte  ind  i  vores 
indkørsel.  Så  sagde  han:  »Jeg  tror,  du  har  ret.« 

OMVENDELSENS  FRUGTER 


Jeg  og  min  familie  har  modtaget  mange  velsignelser,  efter 
at  jeg  er  vendt  tilbage  til  Kirken. 

Da  jeg  besluttede  at  betale  en  ærlig  tiende,  tøvede  jeg 
lidt  med  at  drøfte  det  med  min  mand.  Han  står  får  øko- 
nomien, og  jeg  vidste,  at  han  ikke  ville  bryde  sig  om 
endnu  en  udgift,  nu  hvor  vi  prøvede  at  komme  ud  af 
vores  gæld.  Jeg  besluttede  mig  for  at  faste  og  bede  som 
forberedelse  på  vores  samtale. 

Da  tidspunktet  syntes  rigtigt,  var  jeg  forberedt  på  at 
holde  en  lang  tale  om  befalingen  om  tiende  og  alle  dens 
velsignelser.  Men  da  jeg  åbnede  munden,  begyndte  jeg  i 
stedet  at  fortælle  min  mand,  hvor  højt  jeg  elskede  ham, 
og  hvordan  evangeliet  havde  fået  mine  øjne  op  for,  hvil- 
ken dejlig  mand  han  var.  Jeg  fortalte  ham  om  alt  det,  der 
gjorde  mig  stolt  af  at  være  hans  hustru,  og  jeg  sagde,  at 
selvom  han  aldrig  blev  medlem  af  Kirken,  ville  jeg  altid 
elske  ham. 

Min  mand  græder  sjældent,  så  da  jeg  så  ham  få  tårer  i 
øjnene,  vidste  jeg,   at  han  var  meget  rørt.  Han 


Jeg  havde  været  så  opslugt  af  min  egen 
lykke,  at  jeg  ikke  havde  bemærket,  at 
min  mand  følte  sig  udenfor. 


indrømmede,  at  han  havde  været  bange  for  at  miste  mig, 
fordi  jeg  måske  ikke  havde  brug  for  ham  mere,  nu  hvor 
mit  liv  var  bragt  i  orden.  Han  havde  følt  sig  som  en  elen- 
dig ægtemand,  fordi  han  ikke  støttede  mig  godt  nok. 

Jeg  havde  været  så  opslugt  af  min  egen  lykke,  at  jeg 
ikke  havde  indset,  at  min  mand  havde  følt  sig  udenfor. 
Min  himmelske  Fader  havde  inspireret  mig  til  at  tale  om 
det,  som  min  mand  havde  allermest  brug  for  at  tale  om. 
Da  tiden  endelig  kom  til  at  drøfte  tiende,  gik  min 
mand  ind  på,  at  jeg  kunne  betale  tiende,  hvis  jeg  kunne 
fjerne  en  anden  udgift.  Jeg  anede  ikke,  hvordan  jeg  skul- 
le gøre  det,  men  jeg  besluttede  mig  for,  at  januar  1995 
ville  være  den  måned,  hvor  jeg  begyndte  at  betale  en 
ærlig  tiende.  Da  jeg  nytårsdag  hjalp  min  fire-årige  datter 
med  at  tage  tøjet  af  efter  kirke,  opdagede  jeg,  at  hun 
havde  fået  skoldkopper 

Da  min  datter  nu  ikke  kunne  komme  i  dagpleje,  rin- 
gede jeg  til  en  kollega  på  natholdet  og  spurgte,  om  vi 
kunne  bytte  vagter,  så  jeg  kunne  være  hjemme  i  dagti- 
merne. Da  jeg  modtog  min  løn  to  uger  senere,  blev  jeg 
klar  over,  at  de  penge  jeg  skulle  bruge  til  tiende,  nøjagtig 
svarede  til  de  penge  jeg  havde  sparet  på  børnepasning. 
Som  ventet  fik  min  to-årige  skoldkopper  to  uger  senere, 
men  det  lykkedes  mig  atter  at  bytte  vagt  med  en  kollega. 
Jeg  indså,  at  det  var  min  himmelske 
Faders  måde  at  fortælle  mig,  at  jeg 
nok  skulle  finde  ud  af,  hvordan 
jeg  skulle  få  råd  til  at  betale 
tiende.  Og  jeg  har  været  i 
stand  til  at  gøre  det  lige 
siden.  - 


På  et  vist  tidspunkt  i  løbet  af  min  genaktivering,  nød 
jeg  at  gå  i  kirke,  men  jeg  følte  mig  ikke  helt  tilpas  der- 
henne. Jeg  måtte  finde  ud  af,  om  jeg  virkelig  havde  et 
vidnesbyrd  om  det,  jeg  foretog  mig.  Vendte  jeg  tilbage 
for  mine  børns  skyld?  For  mine  forældres  skyld?  Fordi  jeg 
gerne  ville  have  det  bedre  med  mig  selv?  Hvad  betød  det 
at  have  et  vidnesbyrd  om  evangeliet? 

Jeg  lyttede  opmærksomt,  når  medlemmerne  bar  deres 
vidnesbyrd  til  nadvermøderne,  og  jeg  spekulerede  på,  om 
jeg  havde  et  ægte  vidnesbyrd.  En  søndag  sagde  læreren  i 
gæsteklassen,  at  det  eneste,  et  menneske  skulle  gøre  for 
at  opnå  et  vidnesbyrd,  var  at  tro  på,  at  Jesus  Kristus  lever 
og  præsiderer  over  Kirken. 

Disse  ord  ramte  mig  så  stærkt,  at  tårerne  begyndte  at 
løbe  ned  over  mine  kinder.  Jeg  vidste,  at  det  vidste  jeg. 
Jeg  vidste,  at  Jesus  Kristus  lever,  at  han  elsker  mig,  og  at 
han  præsiderer  over  Kirken.  Jeg  vidste  også,  at  jeg  havde 
et  vidnesbyrd  om  disciplinærråd,  bøn,  visdomsordet, 
tiende  og  ledere,  som  er  kaldet  af  Gud.  Da  jeg  gik  hjem 
fra  kirke  den  dag,  vidste  jeg,  at  jeg  havde  et  vidnesbyrd. 

TANKER  OM  AT  VENDE  TILBAGE 


Mange  mennesker  har  spurgt  mig:  »Hvad  fik  dig  til  at 
komme  tilbage?«  Jeg  plejede  at  sige,  at  en  vidunderlig 
biskop  kaldte  mig  ind,  da  jeg  var  parat,  men  jeg  har  nu 
indset,  at  processen  begyndte  længe  før. 

Mine  forældre  har  altid  været  eksempler  på  retskaf- 
fenhed, ærlighed,  pålidelighed  og  kærlighed.  Jeg  er  ble- 
vet undervist  i  de  rette  principper  hele  mit  liv.  Derudover 
har  jeg  boet  og  arbejdet  sammen  med  mænd  og  kvinder, 
som  ærer  præstedømmet  og  leder  ved  deres  eksempel. 
Mange  af  dem  har  givet  sig  tid  til  at  besvare  mine  spørgs- 
mål. 

En  nabo  med  12  børn  har  utallige  gange  inviteret 
mine  to  ældste  børn  over  til  middage,  familie  aftener  og 
kirkeaktiviteter.  Jeg  er  sikker  på,  at  mange  naboer  helst 
havde  set,  at  vi  havde  skruet  ned  for  musikken  eller  slut- 
tet vores  fester  noget  tidligere,  men  de  beklagede  sig 
ikke.  Jeg  tror  ikke,  at  jeg  ville  have  været  så  lydhør  over 
for  biskoppen,  hvis  jeg  på  noget  tidspunkt  havde  følt,  at 


mine  naboer  var  uvenlige  mod  mig,  fordi  jeg  ikke  kom  i 
Kirken.  Det  fører  meget  godt  med  sig  at  elske  sin  næste! 

Jeg  kører  i  en  gammel  bil,  hvor  kortlampen  ikke  vir- 
kede, da  jeg  købte  den.  Om  dagen  betød  det  manglende 
lys  ikke  noget,  men  om  aftenen  var  jeg  altid  lidt  bekym- 
ret for  at  sætte  mig  ind  i  bilen.  Hvis  jeg  skulle  læse  en 
besked,  var  jeg  nødt  til  at  køre  hen  under  en  lygtepæl. 
Hvis  jeg  tabte  noget,  var  det  svært  at  finde.  Det  var  lidt 
ubekvemt  ikke  at  have  lys  i  kortlampen,  men  jeg  vænne- 
de mig  til  det. 

Da  en  ven  leverede  min  bil  tilbage  efter  at  have  lånt 
den,  opdagede  jeg,  at  hun  havde  ordnet  lyset.  Hun  for- 
talte mig,  at  pæren  kostede  mindre  end  en  tier,  og  at  det 
kun  tog  et  øjeblik  at  installere  den.  Det  var  vidunder- 
ligt! Hvordan  havde  jeg  dog  klaret  mig  uden  den? 

I  løbet  af  de  næste  par  uger  fik  jeg  øjnene  op  for,  at 
det  at  have  lys  i  kortlampen  var  lige  som  atter  at  have 
åndeligt  lys.  Jeg  havde  ment,  at  mit  liv  var  godt  nok,  som 
det  var,  men  i  virkeligheden  led  jeg  under  det  manglen- 
de åndelige  lys.  Min  frygt  for  at  sætte  mig  ind  i  den  mørke 
bil,  mindede  mig  om  min  frygt  for  at  dø  uden  at  have 
omvendt  mig.  At  lede  efter  lygtepæle,  hvor  jeg  kunne 
læse  instrukser,  var  som  at  have  evangeliske  samtaler 
med  venner,  jeg  stolede  på  -  men  jeg  kunne  ikke  altid 
leve  på  lånt  lys.  Det  at  tabe  en  genstand  i  mørket  var 
som  at  glemme  et  evangelisk  princip,  hvilket  let  kan  ske 
uden  evangeliets  lys.  Jeg  kunne  stadig  køre  i  min  bil  og 
klare  mig  gennem  livet  uden  lys,  men  jeg  gik  glip  af  vel- 
signelser i  form  af  fred,  vejledning  og  forståelse.  Det  ene- 
ste, der  skulle  til  for  at  få  lyset  tilbage,  var  omvendelse  - 
en  proces,  som  begyndte,  da  jeg  talte  med  biskoppen  og 
begyndte  at  komme  i  Kirken  igen. 

Jeg  var  i  templet  for  nylig,  og  det  styrkede  min  ånde- 
lighed yderligere.  Nu  håber  jeg,  at  jeg  kan  dele  min  viden 
med  andre,  som  ikke  har  det  samme  lys.  Min  mand  del- 
tager af  og  til  i  aktiviteter  i  Kirken,  og  medlemmerne  gør 
meget  for  at  få  ham  til  at  føle  sig  velkommen  i  wardet. 
Jeg  føler  en  evig  taknemlighed  mod  vor  himmelske  Fader, 
hans  Søn  Jesus  Kristus  og  de  mennesker,  som  ikke  så  på 
mig,  som  det  menneske  jeg  var,  men  som  det  menneske, 
jeg  potentielt  kunne  blive.  D 

Mauro  Propérzi 

iLLUSTSERET  AF  GREGG  THORKELSON 


■^^UL^m  lokken  var  0.15  en  råkold  nat.  Jeg  havde  lige 
^^^^  forladt  politistationen  og  sat  mig  ind  i  det  ita' 
Hl  ^Bk.  lienske  carobiniens  blå  Alfa  Romeo.  Alle  unge 
italienske  mænd  skal  bruge  et  år  på  militær-  eller  sam- 
fundstjeneste. Jeg  skulle  gøre  tjeneste  i  politiet.  Den  nat 
skulle  jeg  patruljere  i  byerne  Jesolo  og  Cavallino  nord  for 
V'enedig  i  tidsrummet  fra  midnat  til  klokken  seks. 

Jeg  var  ikke  altid  kommet  godt  ud  af  det  med  min  kol- 
lega på  grund  af  hans  hidsighed  og  min  ringe  tålmodig- 
hed. Men  vores  forhold  var  blevet  bedre  i  løbet  af  de  sid- 
ste uges  tid. 

Pludselig  lød  der  en  anmodning  om  assistance  over 
højtaleren,  »hvanti  alla  trentuno,«  svarede  jeg.  Hoved- 
kvarteret informerede  os  om,  at  der  netop  havde  fundet 
et  bankrøveri  sted  i  en  landsby  nord  for  Venedig.  Mit 
hjerte  begyndte  at  hamre,  mens  jeg  tænkte  på  den  muli- 
ge fare.  Over  radioen  fortalte  vagthavende  os,  at  en  poli- 
tibetjent var  blevet  skudt  under  røveriet.  De  fire  ger- 
ningsmænd var  bevæbnet  med  russiske  Kalashnikoy- 
maskinpistoler.  Man  mente,  at  de  ræsede  mod  Jesolo  i 
en  hvid  Lancia. 

»Ricevuto,«  sluttede  jeg,  mens  jeg  automatisk  rakte  ud 
efter  mit  våben.  Jeg  vendte  mig  mod  min  kollega  og 
spurgte:  »Hvad  gør  vi,  hvis  vi  ser  dem?«  Hans  svar  var 
koldt  og  kontant:  »Skyden« 

Min  kollega  skiftede  hurtigt  gear  1  tankerne  begyndte 
jeg  at  gennemgå  alle  de  forskellige  situationer,  som  jeg 
snart  kunne  betinde  mig  i.  Jeg  var  klar  over,  at  vores  liv 


var  i  fare,  og  jeg  indså,  at  hvis  vi  stoppede  fire  bevæbne- 
de mænd,  havde  vi  ikke  store  chancer  for  at  overleve. 
Min  kollega  var  tavs  og  tilsyneladende  upåvirket. 

Er  jeg  villig  til  at  dø  for  dette  job  og  mit  land^  Spørgs- 
målet,  som  opstod  i  rpit  sind, 
blev  straks  besvaret  af  den  ed, 
jeg  havde  aflagt,  da  jeg  begynd- 
te tjenesten.  Jeg  havde  lovet  at 
tjene  det  italienske  folk  og  beskytte  dem 
mod  forbrydelser,  om  det  så  skulle  koste  mig 
livet. 

Da  vi  kørte  ind  på  hovedgaden  i  Jesolo,  knugede  min 
højre  hånd  fastere  om  geværet.  Tanken  meldte  sig  igen; 
Er  jeg  parat  til  at  dø!  Er  jeg  rede  til  at  møde  min  himmelske 
Fader?  Jeg  begyndte  at  tænke  på  min  familie,  mit  liv  og 
mit  vidnesbyrd  om  evangeliet.  Jeg  havde  ikke  gjort  mig 
skyldig  i  større  forseelser,  og  jeg  mente,  at  jeg  havde  for- 
sonet mig  med  de  mennesker,  jeg  havde  været  uvenlig 
imod.  Tanken  fyldte  mig  med  en  utrolig  fred.  Mit  løbske 
hjerte  begyndte  at  banke  med  normal  hastighed  igen,  og 
mit  sind  faldt  til  ro. 

Vi  stødte  ikke  på  bankrøverne  den  nat.  Jeg  afsluttede 
mit  tjenesteår  i  politiet  et  par  måneder  senere,  uden  at 
have  affyret  et  eneste  skud.  Men  jeg  vil  aldrig  glemme 
den  oplevelse.  Den  hjalp  mig  til  at  erkende,  at  vor  him- 
melske Fader  kunne  kalde  mig  hjem  når  som  helst  —  og 
jeg  vil  gerne  forlade  denne  jord  med  en  omvendt  og  ren 
sjæls  indre  fred.  D 

Den  røde 
tråd 


Petrea  Kelly 


På  en  bænk  i  Central 
Park  i  New  York  City 
sidder  Lynda  Gunther 
og  broderer  på  en  quilt, 
mens  hendes  børn  kla- 
trer og  rutsjer  og  gynger  og  løber.  I 
gennem  næsten  20  år  har  hun  taget 
sine  børn  med  hen  i  parken  og  bro- 
deret minder  og  værdier  ind  i  små 
stofstykker. 

»Da  Paul  og  jeg  først  kom  til  byen, 
havde  vi  tre  små  børn,«  forklarer 


for  hende  et  symbol  på  uafhængig- 
hed, så  da  hun  ikke  kunne  få  friske 
frugter  og  grøntsager  til  at  sylte  i 
byen,  lavede  hun  en  liste  over  alt 
det,  som  hun  kunne  huske,  at  hen- 
des mor  og  bedstemødre  hældte  i  syl- 
teglas, og  så  broderede  hun  qiiilt- 
stykker,  som  repræsenterede  mange 
af  de  ting.  Med  sit  broderi  skabte 
Lynda  en  hyldest  til  sine  pionerfor- 
fædre og  en  slægtshistorie  til  sine 
børn.  Hun  belærte  også  sin  familie 

Lynda.  »Meget  få  medlemmer  af 
Kirken  havde  opdraget  børn  i  denne 
by,  og  de  fleste  mennesker  frarådede 
os  at  prøve.  Jeg  tænkte  på  den  lille 
by,  hvor  jeg  selv  var  vokset  op,  på  de 
uafhængige  og  selvstændige  mænd 
og  kvinder,  og  jeg  spekulerede  på,  om 
jeg  kunne  indføre  disse  værdier  i  mit 
nye  miljø.  Jeg  ville  også  gerne  have, 
at  mine  børn  kunne  løbe  og  lege 
udenfor  -  så  jeg  begyndte  at  tage 
dem  med  i  parken.  Broderiet  holdt 
mig  beskæftiget,  når  jeg  ikke  legede 
med  børnene,  og  det  gav  mig  tid  til 
at  bearbejde  min  usikkerhed  om- 
kring det  at  bo  i  storbyen.« 

Lynda  prøvede  på  kreativ  vis  at 
indføre  de  værdier  i  sit  liv,  som  hun 
havde  beundret  hos  andre  menne- 
sker. Konservering  af  fødevarer  blev 

om  uafhængighed,  hårdt  arbejde, 
selvstændighed,  høstens  lov  og  selv- 
sikkerhed i  nye  omgivelser. 

Da  sylte -quilten  var  færdig, 
begyndte  Lynda  at  arbejde  på  en 
quilt  med  slægtens  historier.  Siden  er 
andre  quilte  fulgt  efter,  deriblandt 
mindequilte  til  hvert  af  hendes  børn. 
Den  tradition  begyndte,  da  Lyndas 
ældste  barn.  Janelle,  var  syv  år  gam- 
mel. Lynda  og  Janelle  samlede  Janel- 
les bedste  børnetegninger,  små  breve 
og  sågar  et  regnestykke  og  overførte 
dem  til  firkanter  af  hvidt  stof  Der- 
efter samlede  Lynda  stykkerne  og  sy- 
ede en  quilt  ude  ved  køkkenbordet. 
Da  Janelle  blev  døbt,  var  hendes 
barndom  bevaret  i  en  quilt.  Seks 
andre  quilte,  som  er  vidt  forskellige 
og  repræsenterer  det  barn,  der  var 

Herover:  Familien  Gunthers  stamtræ  knytter  generationerne  sammen. 

Paul  og  Lyndo,  der  er  afbilledet  i  de  ovale  felter,  blev  gift  i  templet  i  Salt  Lake  City 

(øverst  til  højre)  i  1966.  Navnene  på  deres  otte  børn  snor  sig  omkring  træets  stamme. 

De  to  agern  rummer  billeder  af  Lyndas  og  Pauls  søskende  og  deres  ægtefæller. 

Træets  grene  repræsenterer  familien  Gunthers  forfædre.  Lynda  broderede  deres  underskrifter 

på  quilten,  og  hvis  de  ikke  vor  tilgængelig  broderede  hun  deres  navne  med  blokbogstaver. 

De  huse,  der  omgiver  træet,  repræsenterer  de  huse,  som  Lyndo  og  Paul  har  boet  i. 

Modstående  side:  Lynda  siger:  »Mine  quilte  er  eksperimenter.  De  er  ikke  perfekte.« 

Herover:  Til  sin  quilt  valgte  Janelle,  den  ældste  datter, 

billeder,  hun  selv  havde  tegnet  af  sin  familie,  deres  kvarter,  deres  hjem  og 

en  legeplads  i  nabolaget.  Hun  tog  også  nogle  breve  med,  som  hun  har  skrevet 

til  sin  mor,  samt  et  regnestykke,  som  hun  løste,  da  hun  var  seks  år. 


STJERNEN 

36 


Den  yngste  datter,  Jesse,  på  syv  overfører 
sine  kunstværker  til  stof,  nu  hvor  hun  og 
hendes  mor  arbejder  på  hendes  quilt. 

med  til  at  skabe  den,  er  fulgt  efter. 
Lynda  og  hendes  yngste  datter,  Jesse, 
er  nu  ved  at  samle  kunstværker  til 
den  ottende  quilt. 

Lynda  opmuntrer  børnene  til  at 
bruge  billeder,  som  de  kan  forestille 
sig,  at  deres  egne  børn  vil  synes  om. 


De  har  medtaget  tegninger  af  famili- 
ens hjem,  selvportrætter,  familien, 
yndlingsklasseværelser,  legepladser  og 
selv  et  busstoppested.  Quiltene  bliver 
vist  frem  ved  særlige  lejligheder  som 
fødselsdage  eller  andre  mærkedage. 

»Jeg  ville  gerne  kunne  skrive,« 
siger  Lynda  eftertænksomt,  »men 
det  kræver  ro  og  fred,  og  det  har  man 
ikke,  når  man  bor  i  en  lejlighed  med 
mand  og  otte  børn!  Jeg  kan  arbejde 
på  quiltene  i  parken  og  herhjemme 
og  stadig  være  sammen  med  min 
familie.  Jeg  er  ikke  uddannet  som 
kunstner,  så  da  jeg  begyndte,  vidste 
jeg  ikke,  hvad  jeg  ikke  kunne  -  Jeg 
kunne  frit  eksperimentere  og  skabe 
mine  egne  værker.  Nogle  var  bedre 

Lynda  og  hendes  børn  samler  tegninger 
til  en  quilt  i  deres  lejlighed  i  New  York. 

end  andre,  men  jeg  holder  af  stof,  og 
jeg  kan  lide  at  arbejde  med  det  og 
skabe  smukke  ting  af  det.« 

Lynda,  der  sidder  omgivet  af  stof- 
fer, familien  og  den  by,  hun  elsker, 
forklarer:  »På  denne  måde  har  jeg 
optegnet  min  personlige  historie  og 
min  families  historie.« 


Herunder  fil  venstre:  Familiens  lille 
forsker,  Justus,  det  syvende  barn, 
valgte  tegninger  af  rumskibe,  en 
drage,  en  borg  med  en  voldgrav 
fuld  af  hajer  og  et  selvportræt  til  sin 
quilt.  Nedenfor  i  midien:  Jansen, 


det  sjette  barn,  smykkede  sin 
sort-hvide  quilt  med  et  tivoli  og  et 
sørøverskib,  såvel  som  historier  fra 
skriften  og  et  billede  af  Joseph  Smith. 
Nedenfor  fil  højre:  Jordans  quilt, 
som  Lynda  kantede  med  tæppestof 


til  sit  andet  barn,  indeholder  en 
meget  detaljeret  tegning  af  talerstolen 
i  kirkebygningen  på  Manhattan, 
tegnet  af  en  meget  opmærksom 
dreng,  der  uge  efter  uge  sad  på 
forreste  række. 

T/7  højre:  Detaljerne  på  denne  quilt, 
som  børnene  får  lov  til  at  sove  med 
i  ugen  op  til  deres  fødselsdage, 
repræsenterer  historier,  som  har 
betydning  for  familien  Gunther. 
Hønsene  repræsenterer  en  historie 
om  oldemor  Gunther,  der  som  barn 
skulle  stå  tidligt  op  for  at  fodre 
hønsene.  Quilten  rummer  også 
Jonas  og  hvalen,  som  er  en  af 
deres  yndlingshistorier  fra  skriften, 
templet  i  Salt  Lake  City,  hvor  Paul 
og  Lynda  blev  gift  og  en  kuvert  fro 
Pauls  mission  i  Tyskland.  □ 


Janessa,  familiens  tredje  barn,  havde  sin  blå  yndlingskjole  med  på  sin 
quilt.  Hendes  tegninger  hænger  på  væggen  bag  hende,  en  detalje, 
som  er  inspireret  af  familiens  besøg  på  Metropolitan  Museum  of  Art. 


T/7  høje:  Julia,  det  femte  barn, 
ser  ud  til  at  sy  sin  egen  quilt. 
Yderst  fil  højre:  jilenne,  det  fjerde 
barn,  ser  ud  til  at  sove  i  en  seng 
dækket  af  sine  egne  tegninger. 

JEG   MINDES 


Richard  M.  Romney 

•Je  me  souviens« 


Man  ser  det  på  alle  num- 
merplader i  denne  pro- 
vins. Man  ser  det  på  vå- 
benskjolde og  marmorstatuer.  Det  er 
provinsen  Quebecs  valgsprog:  ]e  me 
souviens.  Det  betyder:  »Jeg  mindes«. 
Og  der  er  meget  at  mindes  her. 
Det  var  i  provinsen  Quebec,  at 
Frankrig  og  England  engang  kæmpe- 
de om  herredømmet  over  Nord- 
amerika. Her  er  store  ødemarker  og 
omvandrende  indianerstammer,  for 
hvem  det  er  en  udfordring  at  leve  af 
de  sparsomme  ressourcer.  Det  er 
hjemsted  for  nogle  af  de  ældste 
bosættelser  på  det  nordamerikanske 
kontinent,  fæstninger  og  brolagte 
gader,  der  nu  er  omgivet  af  forret- 
ningskvarterer  og  højhuse. 

Og  det  er  et  sted,  hvor  de  lokale, 
unge  sidste  dages  hellige  er  klar  over 
alt  det,  de  bør  huske  på,  ikke  blot  at 
bevare  deres  historie  eller  identitet, 
men  også  at  efterleve  Jesu  Kristi 
evangelium. 

EN  HUSKELISTE 

Léa  Dussault  har  for  eksempel  en 
huskeliste,  som  hun  følger.  »Jeg  arbej- 
der på  den  hver  dag,«  siger  den  15- 
årige  pige  fra  St.  Polycarpe,  en  lille  by 


på  grænsen  mellem  Quebec  og  On- 
tario  nær  Hawkesbury.  »Jeg  læser  i 
skrifterne  i  30  minutter,  arbejder  med 
seminar  i  mindst  en  halv  time,  arbej- 
der på  min  personlige  målsætning  og 
læser  min  patriarkalske  velsignelse. 
Jeg  beder  også  meget.  Det  giver  mig 
større  selvsikkerhed.  Ved  sengetid  sik- 
rer jeg  mig,  at  jeg  har  nået  alle  dagens 
åndelige  mål.  Ellers  har  jeg  det  ikke 
godt,  når  jeg  lægger  mig  til  at  sove.« 
Léa  har  sit  eget  valgsprog:  »Jeg 
har  valgt  at  være  ét  med  Kristus  i 
dag.«  Hun  gør  sit  bedste  for  at  leve 
op  til  den  udtalelse. 

EN  ERINDRING 

»Man  må  huske  på  de 
velsignelser,  man  kan 
opnå  ved  at  være  tro- 
fast,« siger  15-årige 
Marc-André  Cote  fra 
Chicoutimi.  »Hav  al- 
tid det  mål  i  tankerne.  Engang,  da 
Oliver  Cowdery  var  ved  at  miste  mo- 
det, mindede  Herren  ham  om,  at  han 
skulle  huske  på,  hvad  han  var  blevet 
lovet,  hvis  han  ville  forblive  trofast. 
(Se  L&P  6:3).  Ved  at  tænke  på  det 
celestiale  rige  og  ophøjelsen  kan  man 
finde  styrke  til  at  sejre  i  livets  kampe.« 
Marc  ved,  hvad  han  taler  om.  I 
fire  år  var  han  væk  fra  Kirken,  men 
for  omkring  to  år  siden  blev  han  ved 
med  »at  spørge  mig  selv,  hvad  jeg 
egentlig  brugte  mit  liv  på.  Jeg  søgte 


efter  noget,  og  jeg  mindedes,  hvor- 
dan jeg  havde  haft  det  i  Kirken.  Jeg 
følte  Anden  sige  til  mig:  'Gå  derhen!' 
Så  jeg  besluttede  at  gøre  forsøget.  Jeg 
havde  forestillet  mig,  at  det  ville 
være  svært  at  vende  tilbage,  men  det 
var  let.  Det  var  endnu  bedre,  end  jeg 
huskede  det.  Jeg  læste  meget  og  stu- 
derede meget  og  fik  virkelig  et  vid- 
nesbyrd om,  at  dette  her  er  den 
sande  kirke,  organiseret  sådan  som 
Frelseren  ønsker  det.« 

ET  EKSEMPEL 

Julia  Awashish,  en  17-årig  indianerpi- 
ge fra  Quebec  City,  er  enig  med  Marc: 

Side  40:  Alexandra  Gilbert  og 
Vetséra  Lapierre  repræsenterer 
mange  unge  fra  Quebec,  som  har 
gjort  Je  me  souviens  -  Jeg  mindes  - 
til  en  livsstil.  Herunder:  Léa 
Dussault  sammen  med  sin  far, 
Yvan,  og  sin  bror  Jean-Francois. 

»Vi  må  altid  huske  på  de  pagter,  vi  ind- 
gik ved  dåben,«  siger  hun.  »De  løf- 
ter, vi  har  givet  vor  himmelske  Fader, 
er  det,  der  gør  os  til  stærke  medlem- 
mer af  Kirken.  Det  er  seks  år  siden, 
jeg  blev  medlem  af  Kirken.  Jeg  er  glad 
for,  at  min  mor  og  jeg  blev  medlem- 
mer, for  det  har  været  en  stor  hjælp 
for  mig,  når  jeg  har  problemer,  og  det 
hjælper  mig  til  at  huske  at  være  glad, 
for  evangeliet  er  glædens  budskab.« 
Julia  siger,  at  da  hun 
og  hendes  mor  vend- 
te tilbage  for  at  be- 
søge slægtninge  i  de- 
res hjemby  Obedji- 
wan,  som  ligger  me- 
get langt  nord  for  Quebec,  var  der 
»til  at  begynde  med  en  del  sladder 
om  os,  fordi  vi  var  sidste  dages  helli- 
ge. Men  nu  har  alle  set,  at  vi  er  ven- 
lige, almindelige  mennesker,  så  nu 
har  de  accepteret  os.« 

Herunder:  Madeleine  og  Olivia 
Montminy  udtrykker  taknemlighed 
for  deres  mor,  som  også  er  deres 
seminarlærer.  Næste  side:  Ja  rom 
LePierre  og  Robert-Emmanuel 
Duchesne. 


EN  FULDKOMMEN  FRED 

Vetséra  Lapierre,  14,  der  også  er  fra 
Quebec  City,  siger,  at  hun  altid  vil 
mindes  sin  første  rejse  til  templet  i 
Toronto,  hvor  hun  udførte  dåb  for  de 
døde.  »Jeg  var  så  lykkelig  for  at  være 
der  sammen  med  så  mange  unge 
medlemmer  af  Kirken.  Glæden  fyld- 
te mine  øjne  med  taknemligheds- 
tårer,«  forklarer  hun.  »Det  var  noget, 
jeg  havde  drømt  om  i  årevis,  og  nu 
blev  min  drøm  så  til  virkelighed.  Da 
vi  trådte  ind  ad  døren  til  Herrens 
hus,  fornemmede  jeg  straks  en  fuld- 
kommen fred,  en  åndelig  styrke,  som 
voksede  og  voksede,  mens  vi  udførte 
dåb.  Jeg  har  haft  den  følelse  hos  mig 
lige  siden.  Når  jeg  nu  står  over  for  en 
fristelse,  tænker  jeg  på,  hvad  jeg  følte 
i  templet.  Jeg  ønsker  altid  at  føle  den 
fred,  og  jeg  vil  vende  tilbage  til  tem- 
plet igen  og  igen.« 

Alexandra  Gilbert  følte  en  lignen- 
de tryghed,  da  hun  traf  præsident 
Gordon  B.  Hinckley  ved  indvielsen  af 
templet.  Den  14-årige  pige  fra  byen 
Alma  siger:  »Han  var  ikke  Kirkens 
præsident  dengang,  men  det  er  han 
nu.  Han  var  på  vej  op  ad  trappen  til 
templet,  og  så  stoppede  han  op,  tryk- 
kede mig  i  hånden  og  snakkede  lidt 
med  mig.  Han  er  meget  rar.  Jeg  for- 
stod ikke  så  meget  af  det,  for  han 
talte  kun  engelsk  til  mig.  Men 
jeg  havde  en  dejlig  følelse, 
mens  han  var  der.  Jeg  vil  altid 
mindes  mit  møde  med  ham, 
og  jeg  vil  huske  på,  at  vi 
%        har  en  levende  profet.« 


EN  FORPLIGTELSE 

Robert- Emmanuel 
Duchesne  på  13  bor  i 
den  lille  by  St.  Mo- 
nique, der  ligger  ca. 
45  minutters  kørsel 
fra  Alma  ved  Lac  St.- 
Jean.  »Selv  om  vi  kommer  i  en  lille 
gren,  foretager  vi  os  det  samme,  som 
andre  i  Kirken  gør.  Vi  har  ungdoms - 
aktiviteter.  Vi  går  til  vores  møder 
hver  søndag.  Somme  tider,  når  mine 
venner  har  lyst  til  at  lave  et  eller 
andet,  så  inviterer  de  mig  med,  men 
de  ved,  at  jeg  er  i  kirke  om  sønda- 
gen.« Han  har  indgået  et  løfte  om  at 
holde  sabbatten  hellig,  og  han 
husker  det  løfte. 

Han  husker  også  på  sin  forpligtel- 
se til  at  ære  sin  kaldelse.  »Der  er  kun 
to  aronske  præstedømmebærere  i 
grenen  i  Alma,  og  det  er  jo  ikke  ret 
mange.  Men  vi  gør  vores  bedste  for 
at  tjene,  og  jeg  minder  hele  tiden  mig 
selv  om,  at  der  er  mange  små  børn  i 
vores  gren,  som  vil  vokse  op  i  Kirken 
og  få  grenen  til  at  vokse.  De  mindste 
børn  har  brug  for,  at  vi  baner  vejen, 
arbejder  hårdt  og  er  gode  eksem- 
pler.« 

Vi  finder  en  lignende 
forpligtelse  over  for 
Det  Aronske  Præste- 
dømme i  Rimouski, 
en  by  i  den  østlige  del 
af  provinsen  nær  St. 
Lawrence -flodens  munding.  »Vi  er 
begyndt  at  indsamle  fasteoffer  ved  at 
gå  rundt  og  besøge  alle  medlemmer- 


■-^I*>'' 


Olivia  og  Madeleine  Montminy 
glæder  sig  over  at  støtte  hinanden 
i  Kirken  og  tjene  andre  i  deres  by. 

nes  hjem,«  forklarer  Hugo  Lévesque 
på  16.  »Vi  må  besøge  en  del  af  dem  i 
bil,  fordi  omkring  50%  af  grenens 
medlemmer  bor  i  andre  små  byer  i 
området.  Men  vores  grenspræsident 
siger,  at  på  Joseph  Smiths  tid  gik  Det 
Aronske  Præstedømme  fra  dør  til 
dør  og  indsamlede  fasteoffer,  så  hvor- 
for skulle  vi  ikke  gøre  det  samme? 
Det  er  med  til  at  minde  os  om  vores 
ansvar. « 

ET  SKRIFTSTED 

»Jeg  læser  skrifterne  med  min  fami- 
lie hver  morgen,«  siger  Olivia 
Montminy  på  17,  som  bor  i  Scott  og 
går  i  kirke  i  Lévis.  »Og  i  løbet  af 
dagen  tænker  jeg  på  det,  jeg  har  læst 
i  skrifterne,  eller  på  den  salme,  vi 
sang  sammen  i  familien,  og  så  har  jeg 
det  i  tankerne  hele  dagen.« 

Det  er  hun  ikke  ene  om.  De  unge 
fra  Montreals  Lemoyne  Ward  stude- 
rer skrifterne  regelmæssigt,  og  hver 
af  dem  har  et  yndlingsskriftsted.  For 
Ariane  Caron  på  15  er  det  der,  hvor 
Nephi  taler  om  at  skrive  det,  der 
behager  Herren,  ikke  det,  der  beha- 
ger verden  (se  1  Nephi  6:5).  »Jeg 
læste  det  med  min  mor,  da  jeg  var 
lille,  og  jeg  følte  sådan  en  dejlig  ånd, 
at  jeg  måtte  stoppe  op  og  læse  det 
igen.  Det  viste  mig  virkelig,  at  skrif- 
terne kommer  fra  Gud.  Det  var 
begyndelsen  til  mit  personlige  vid- 
nesbyrd.« 


For  Olivier  Carter  på  15  er  det 
beretningen  om  de  2000  unge  krige- 
re i  Alma  53.  »De  huskede  på  det, 
som  deres  mødre  havde  lært  dem« 
siger  han,  »og  de  var  fuldstændig 
lydige  mod  budene.« 

Og  for  Esther  Caron  på  17  er  det 
Filipperne  4:13;  »Alt  formår  jeg  i 
(Kristus),  der  giver  mig  kraft.«  Det 
er  et  skriftsted,  hun  mindes  tit  og 
gentager  igen  og  igen,  når  hun  har 
brug  for  en  påmindelse  om  at  udvise 
tro. 

ET  MÅL 

De  unge  sidste  dages  hellige  i  Que- 
bec ved,  at  der  er  meget,  de  bør  min- 
des hver  dag,  såsom  nødvendigheden 
af  at  være  gode  eksempler,  at  efterle- 
ve visdomsordet,  at  holde  sig  mo- 
ralsk rene,  at  være  gode  mod  deres 
familier  og  at  forkynde  evangeliet. 
Men  i  alt,  hvad  de  siger  og  gør, 
stræber  de  efter  at  holde  de  pagter, 
som  de  fornyer  hver  uge  -  at  de  altid 
vil  mindes  Frelseren.  □ 


ÅBENT   HUS 


En  af  de  bedste  måder  at  få  nye 
venner  på,  er  at  invitere  dem  på 
besøg,  ikke?  Det  var,  hvad  Mon- 
treal Ward  i  Mount  Royal  Stav 
i  Montreal  gjorde.  Deres  nye 
kirkebygning  vakte  så  stor  inter- 
esse i  kvarteret  omkring  La  Salle, 
at  wardets  ledere  besluttede  at  holde  åbent  hus. 

Og  da  de  gjorde  det,  spillede  wardets  unge  en  væsentlig  rolle.  De  sid- 
ste dages  hellige  teenagere  serverede  forfriskninger,  arrangerede  parke- 
ring og  bød  gæsterne  velkommen. 

»Det  var  en  dejlig  oplevelse,  fordi  det  gav  andre  mennesker  i  området 
mulighed  for  at  lære  os  bedre  at  kende  og  høre,  hvad  vi  tror  på,  og  hvad 
vi  gør,«  forklarer  MeUssa  Poirier  på  15.  Flere  end  300  ikke -medlemmer 
besøgte  bygningen. 

Adspurgt  om,  hvorfor  han  og  hans  familie  var  kommet  for  at  se  byg- 
ningen, svarede  en  mand:  »Vi  overværede  første  spadestik- ceremonien 
sidste  år.  Vi  har  set  den  smukke  bygning  skyde  til  vejrs.  Og  nu  vil  vi  gerne 
se  den  indvendigt.  Vi  glæder  os  meget!« 

En  kvinde  sagde:  »Jeg  har  min  egen  tro,  men  jeg  var  interesseret  i  at 
se  bygningen.«  Hun  tilbragte  timevis  med  at  stille  spørgsmål,  og  da  hun 
gik,  sagde  hun:  »Jeg  anede  ikke,  at  I  troede  på  Kristus.  Jeg  er  meget 
imponeret.« 

Den  nye  bygning  vakte  også  en  mindre  protest.  »Der  stod  to 
mænd  uden  for  i  regnen  i  seks  timer  og  uddelte  litteratur  imod  Kirken,« 
siger  Melissas  tvillingebror  Shawn.  »Vi  havde  ondt  af  dem,  så  vi  gik 
ud  med  to  tallerkener  med  kager  til  dem.  Det  så  de  ud  til  at  være 
taknemligefor.«  "  :  ■    ■ 

Udover  at  holde  åbent  hus,  arrangerede  wardet  også  en  middag  for 

La  Salles  borgmester,  byrådet,  entreprenøren, 
designerne,  arkitekterne  og  andre,  der  havde 
været  involveret  i  byggeriet. 

»Middagen  foregik  i  et  hurtigt  tempo,  så 

vi  måtte  være  på  tæerne  hele  tiden,«  siger 

Shawn.  »Men  vi  fik  megen  ros.  Jeg  synes,  at 

det  var  et  godt  tegn  på,  at  lokalsamfundet 

er  interesseret  i  os  og  accepterer  os.«  D 

Når  det  gjaldt  forkyndelsen  af  evangeliet, 
var  jeg  fintfølende  sonn  en  elefant. 


Terri  Reid 

ILLUSTRERET  AF  RICHARD  HULL 

^K^^^^  irie  første  par  måneder  som  medlem  af 
^M  ^m  ^A  Kirken  var  barske  -  især  for  mine  venner. 
På  den  ene  side  var  jeg  begejstret  over  det,  jeg  havde 
fundet.  Især  den  indre  fred  og  glæde,  som  jeg  følte  i  mit 
nære  forhold  til  min  himmelske  Fader  og  Jesus  Kristus. 

På  den  anden  side  var  jeg  så  ivrig  efter  at  fortælle  andre 
om  min  forståelse  af  det  gengivne  evangelium  og  dets 
lærdomme,  at  jeg  begyndte  at  revse  mine  venner  uden 
for  Kirken,  når  de  gjorde  noget,  jeg  syntes  var  forkert. 

Jeg  var  lige  så  fintfølende  som  en  løbsk  elefant. 

En  aften  først  på  sommeren  fik  jeg  endelig  øjnene  op 
for,  hvor  fordømmende  og  selvretfærdig  jeg  var  blevet. 
Omkring  fem  måneder  efter  min  dåb  var  jeg  til  en 
udendørskoncert  med  en  god  ven.  Mens  vi  gik  rundt  for 
at  finde  et  sted,  hvor  vi  kunne  spise  vores  medbragte 
mad,  inden  koncerten  begyndte,  lagde  jeg  mærke  til,  at 
mange  havde  taget  vin  med  til  deres  mad.  Jeg  kunne  ikke 
lade  sådan  en  lejlighed  til  at  vise,  hvor  meget  jeg  havde 
lært  som  medlem  af  Kirken  gå  fra  mig,  så  jeg  hvæse- 
de til  min  ven:  »Se  på  alle  de  mennesker,  der  sid- 
der og  drikker  vin.  Det  er  jo  afskyeligt!« 


Min  rare  og  tålmodige  ven  vendte 
sig  mod  mig  og  sagde:  »Jeg  er  sikker 
på,  at  når  jøder  går  på  restaurant,  så 
vandrer  de  ikke  rundt  og  revser  dem, 
der  sidder  og  spiser  skinke.« 

Endelig  var  jeg  fornuftig  nok  til  at  tie  stil- 
le og  tænke  over  det,  han  havde  sagt.  Jeg  blev  klar 
over,  at  der  intet  sted  i  de  lektioner,  jeg  havde  mod- 
taget, var  blevet  sagt  noget  om,  at  medlemmerne 
skulle  gå  ud  og  dømme  deres  næste.  Tværtimod  var  orde- 
ne »eksempel«  og  »elske  sin  næste«  blevet  brugt  meget. 

Skamfuld  takkede  jeg  min  ven  for  hans  kloge  ord  og 
undskyldte  min  manglende  takt. 

Jeg  er  glad  for  at  kunne  sige,  at  hans  budskab  gik  klart 
ind.  Jeg  holdt  op  med  at  forlange,  at  mine  venner  skulle 
ændre  sig,  og  begyndte  i  stedet  at  forlange  forandringer  af 
mig  selv.  Jeg  holder  stadig  meget  stærkt  på  det, 
jeg  tror  på,  men  jeg  gør  det  på  en  høflig  måde 
-  en  måde,  der  heldigvis  har  gjort 
det  lettere  for  mine  venner  at 
tale  med  mig  om  Kirken.  D 


»MED  ØJET  ALENE  FÆSTET 

PÅ  GUDS  ÆRE« 


Beth  Dayley 


T 

I  eg  er  virkelig  forbløffet  over  den  skønhed,  som 
I  mænd  og  kvinder  skaber  ud  af  enkle  midler  -  sym- 
^/  fonier  skabes  ud  fra  et  begrænset  antal  noder. 
Vidunderlige  malerier  fremtrylles  fra  kun  tre  grundfar- 
ver. Drømme  og  håb  knyttes  sammen  til  smukke  stoffer. 
Kunstnernes  materialer  er  sjældent  enestående  eller 
usædvanlige.  Det  er  hans  eller  hendes  tid,  talent  og 
arbejde  -  og  inspiration  -  der  forvandler  det  almindelige 
til  det  ualmindelige. 

Hvor  er  jeg  dog  taknemlig  for  at  Gud  betragter  men- 
neskene, ikke  som  kunstkender,  men  med  Guddommens 
klare  blik.  Mange  mennesker,  som  virker  blottet  for 
ethvert  kunstnerisk  talent,  har  udviklet  almindelige 
egenskaber  og  skabt  enestående  kunstværker.  Jeg  har 
overværet  symfonier  af  tjeneste,  balletter  af 
venlighed,  skulpturer  af  pålidelighed. 
For  enhver  forfatter,  der  vinder 
Nobelprisen  i  litteratur,  er  der  utalli- 
ge andre  mænd  og  kvinder,  som  tro- 
fast lærer  deres  børn  at  elske  skrif- 
terne. For  hver  kunstner,  hvis 
uvurderlige  malerier  hænger  på 
kunstmuseer,  er  der  uendeligt 


mange  mennesker,  som  tegner  et  liv  i  opofrelse  og  hengi- 
venhed. For  hver  komponist,  hvis  sange  fanger  publi- 
kums smag,  er  der  myriader  af  mennesker,  hvis  liv  er  en 
hyldestsalme  til  Gud. 

Enhver  angrendes  bøn  betyder  meget  for  Gud.  Enhver 
trofast  familie  kan  være  et  billede  på  himlen.  Enhver 
oprigtig  indsats  bliver  et  udtryk  for  tro  og  håb.  Enhver 
dydig  handling  kan  styrke  en  andens  tro. 

Det  er  vores  motivation,  ikke  vores  medie,   sotn 
betyder  noget.  »Enhver  skal  søge  sin  næstes  fordel 
og  gøre  alting  med  øjet  alene 
fæstet    på    Guds    ære« 
(L&P  82:19).  D 

I  det  historiske 
Quebec  i  Canada 
skriver  unge  sidste 
dages  hellige  deres 
egen  historie  ved  at 
mindes  Frelseren 
og  leve  op  til  deres 
dåbspagter. 
Se  »Jeg  mindes, < 
side  40. 

